הוועדה המיוחדת לפניות הציבור, כנסת 20, פרוטוקול מספר 64, 2016-07-04 14:00

ישראל אייכלר: שלום לכולם, אני פותח את הישיבה של הוועדה לפניות הציבור בקשר לפניות ציבור של תושבי אשדוד בנוגע לבעיות התחבורה הציבורית בעירם.

ישראל אייכלר: הוועדה קיימה לאחרונה מספר דיונים בנושא תחבורה ציבורית בערים שונות, בדרום, בבני ברק, בבית שמש, תחבורה ציבורית בצפון.

ישראל אייכלר: באשדוד, משום מה חשבנו שהכול בסדר, יש שם כבישים רחבים, אין שם פקקי תנועה, אין שם בעיות עם נת"צים.

ישראל אייכלר: אנחנו רוצים להתמקד הפעם בתחבורה הציבורית באשדוד, נעשה סבב נוכחים תיכף, כי יש לנו הרבה אורחים מכובדים.

ישראל אייכלר: אשדוד היא העיר החמישית בגודלה במדינה, אוכלוסייתה מונה מעל 240,000 תושבים, כן ירבו.

ישראל אייכלר: כשאני הגעתי לאשדוד זה היה פחות מ-70,000, אבל זה כבר היה מזמן.

ישראל אייכלר: העיר מאוד מתוכננת, כבישים רחבים, עם חשיבה.

ישראל אייכלר: אגב, חוץ מהשכונות החדשות.

ישראל אייכלר: ב-20 השנים האחרונות אוכלוסיית העיר גדלה מאוד, נוספו אזורים חדשים רבים, נפח התנועה בעיר גדל.

ישראל אייכלר: יש לאשדוד ארבעה מפעילים תחבורה ציבורית, מטרופולין, אגד, אגד תעבורה ואפיקים.

ישראל אייכלר: בזמן האחרון נוספו קווים עירוניים ובין עירוניים באשדוד, אבל מרבית הקווים שנוספו ותדירותם לא נותנים מענה לצרכי האוכלוסייה בכלל וצרכי האוכלוסייה החרדית בפרט.

ישראל אייכלר: אני רוצה לציין פה משהו, כשאני הגעתי לאשדוד אשדוד הייתה הכי זולה במחיר האוטובוס בעיר מכל הערים בארץ כי אנשים כמעט לא השתמשו באוטובוסים, חוץ מהסעות למקומות העבודה.

ישראל אייכלר: היום ישנה אוכלוסייה שיש לה כלי רכב בדרך כלל וישנה אוכלוסייה, שהיא יותר ענייה וגם האוכלוסייה החרדית, שמאוד מאוד תלויה בתחבורה הציבורית כמו בכל הארץ, כך שהשינוי הזה הוא שינוי דרמטי לעומת מה שהיה.

ישראל אייכלר: אני זוכר, אולי הזיכרון שלי לא טוב, שהיה קו אוטובוס אחד, קו 8, באשדוד.

<שלומית אבינח: גם אני זוכרת, אני אשדודית לשעבר, קו 8 ו-5, ואז זה נהיה 2.

<קריאה: קו 2.

<קריאה: היה לנו קו 2 לנמל.

<קריאה: שכחת, ישראל.

ישראל אייכלר: לנמל לא נסעתי, אבל בעיר, ותמיד היה שם מקום, היה דליל מאוד באוטובוסים, וזה היה זול מאוד.

ישראל אייכלר: נדמה לי 4 שקלים או משהו.

ישראל אייכלר: מאז נוספו הרבה קווים, אבל זה עדיין יחסית לצורך של האוכלוסייה רחוק מאוד מלהניח את הדעת.

ישראל אייכלר: אני אומר את זה בכל הדיונים על התחבורה הציבורית, להבדיל מכל שירות אחר, שיש לאנשים אלטרנטיבה אחרת, בנושא התחבורה הציבורית הציבור הוא ציבור לקוחות שבוי.

ישראל אייכלר: זה לא בנק שאני יכול ללכת לבנק אחר, זה לא שום שירות אחר, בלי פתרונות תחבורתיים נוחים האנשים לא יכולים להתנייד.

ישראל אייכלר: רוב המשתמשים בתחבורה הציבורית, אין בבעלותם רכב פרטי ולכן אם יש לנכים קצבת ניידות לנושא התחבורה הציבורית האוטובוס הוא מכשיר הניידות שלהם.

ישראל אייכלר: אני רוצה להיות מאוד ענייני ולכן ריכזנו את מרבית הפניות שהגיעו לוועדה לקראת הדיון הזה.

ישראל אייכלר: אחת הבעיות זה השירות של קו 450 אשדוד-ירושלים, אמנם בשוטף זה נראה שזה זורם וזה יפה וזה הקו הכי רווחי, אני חושב, בארץ, אולי הקו הכי מפותח, אבל כשצריך אותו וכשיש בעיות הבעיות הן קשות מאוד.

ישראל אייכלר: יש בקשה לתגבור קווים לבני ברק, לירושלים ולבית שמש, בעיקר מרובע ז'.

ישראל אייכלר: יש בקשה שצריך לבדוק אותה עניינית, של קו 958 למירון, שפעיל רק בסופי שבוע.

ישראל אייכלר: מהתשובה שקיבלנו מאגד ומשרד התחבורה זה שאין עדיין דרישה.

ישראל אייכלר: אפשר לבדוק את זה, יש מספיק פרמטרים היום לבדוק ולעשות ניסוי ולראות אם אפשר.

ישראל אייכלר: בעבר חשבנו שבירושלים צריך רק ביום שישי, היום זה נוסע כל כמה שעות וזה תמיד מלא.

ישראל אייכלר: יש בקשה לפיצול קווים אשדוד-בני ברק, קו 350 ו-349, אני מבין, נשמע בהמשך הדיון שיש על מה לדבר.

ישראל אייכלר: יש בקשה לתגבור קו 360 אשדוד-באר שבע, מחברת מטרופולין, הם התייחסו לזה.

ישראל אייכלר: לא ידעתי, לא יאומן, יש תחנת רכבת באשדוד שנוסעת לכל הארץ והיא מאוד טובה, אבל אין חיבור בין אזור ג', ז', ח' בקו 85.

ישראל אייכלר: אין חיבור לתחנת הרכבת של אשדוד, צריך לעשות את זה בדחיפות.

ישראל אייכלר: יש בקשה לתוספת קווים לבתי החולים מאשדוד.

ישראל אייכלר: עד שיהיה בית החולים באשדוד אני רוצה שיהיה לקפלן, לשניידר, לביילינסון, לתל השומר, וגם כמובן לברזילי.

ישראל אייכלר: צריך מענה לעובדי ההוראה שמגיעים לעבוד באשדוד מבני ברק, יש איזה שינויים במועדי היציאה וזה פוגע במורות.

ישראל אייכלר: אתם תסבירו לי מה כתוב פה, ביטול קו 322 במקומו 349 ו-350 בבני ברק.

ישראל אייכלר: אני מבין שהיה קו 322 שבוטל?

ישראל אייכלר: אז תדברו על זה אחר כך.

ישראל אייכלר: יש בעיה בהנפקת כרטיסי רב קו, רק בחנות אחת באשדוד, אני מבין שזה של אפיקים, לפי התשובות.

ישראל אייכלר: יש בקשה, שכבר דיברו על זה, על קו נפרד לחוף הים באשדוד בפארק אשדוד ים, יש בעיות לתושבי אזור ו'.

ישראל אייכלר: שלומית, את מכירה את אזור ו', לא?

<שלומית אבינח: אני מכירה את אשדוד.

ישראל אייכלר: אז אין פתרונות תחבורתיים לתושבי אזור ו'.

ישראל אייכלר: ובקשה לתוספת קו גם בין האזורים ו', ז', ח', ג' לרובע הסיטי.

ישראל אייכלר: שוחט בטח יודע על מה אני מדבר, אני לא יודע.

ישראל אייכלר: פניות נוספות שהגיעו, כשמתגברים את האוטובוסים נשלחים לפעמים אוטובוסים עירוניים ולא בין עירוניים ואין מקום לעגלות.

ישראל אייכלר: אני יודע את התשובה, שהאלטרנטיבה זה שלא יהיה אוטובוס, אני רוצה אלטרנטיבה אחרת.

ישראל אייכלר: אני רוצה להגיד לכם שישנם יישובים שנוסעים שם אוטובוסים, וזה חשוב מאוד שייסעו אוטובוסים, כמעט ריקים.

ישראל אייכלר: לא ייתכן שדווקא באזורים של ציבור חרדי אנחנו רואים שתמיד תמיד צריך להיות עמוס.

ישראל אייכלר: אני נסעתי השבוע לכותל המערבי וראיתי, ממש כמו סרדינים, אבל זה נושא שלא נרחיב עכשיו.

ישראל אייכלר: אין מענה לתגבורים בימים מיוחדים, באירועים ציבוריים, בתקופת חתונות וגם באמצע השבוע ובמוצאי חגים.

ישראל אייכלר: את רוצה שאני אקריא את התשובה של משרד התחבורה או שתיכף נשמע אותם?

<שלומית אבינח: כן, תקריא.

ישראל אייכלר: כדי למקד את הדיון ולא תצטרכו לפרט את כל מה שיש אני אביא את התשובה של משרד התחבורה ואתם תרשמו לכם, אם יש לכם הערות תגידו לפונים.

ישראל אייכלר: משרד התחבורה אומר ככה, אין אפשרות להוסיף קווים חדשים לבני ברק, ירושלים ובית שמש מעבר למה שקיים.

ישראל אייכלר: אני שואל במילה אחת למה?

ישראל אייכלר: מה זה אין אפשרות?

ישראל אייכלר: דבר שני, קו 85, הקו לרכבת מאזורים ג', ו' ו-ח' יתוגבר בשנה הקרובה ונבחנת הארכתו עד לתחנת הרכבת.

ישראל אייכלר: זו בעיניי תשובה חיובית, בתנאי אחד, שאני אדע תאריך מתי זה יקרה.

ישראל אייכלר: נבחנת, כשאני רוצה לבחון משהו אז המבחנה מתקלקלת תוך שבוע, אני רוצה לדעת - - -

<קריאה: - - - במכרז או לא.

ישראל אייכלר: אז תרשום לך שאתה מבקש שזה יהיה במכרז.

ישראל אייכלר: משרד התחבורה אומר שקו 323 לקפלן תוגבר, גם 315 לתל השומר תוגבר, ויש קו חדש, 317 לביילינסון שניידר.

ישראל אייכלר: אנחנו נשמע מהתושבים.

ישראל אייכלר: אם זה תוגבר ואם זה ממלא את הצרכים אז אנחנו נשמח ונברך.

ישראל אייכלר: כתוב פה שמשרד התחבורה מתכונן כבר ונערך כבר לפתיחת בית החולים באשדוד בשנת 2017.

ישראל אייכלר: אני מאוד מברך על כך, תמיד טוב להיערך מראש, אבל עד שיהיה בית חולים באשדוד צריך לתגבר את בתי החולים האחרים וזה מאוד חשוב.

ישראל אייכלר: משרד התחבורה אומר שהקו לבית שמש תוגבר בשנה האחרונה בשמונה נסיעות לכל כיוון כל יום, אבל מתברר, כנראה, שזה לא מספיק.

ישראל אייכלר: קו 958 למירון, אין ביקוש לקו זה באמצע השבוע.

ישראל אייכלר: זה אני מבקש שתרשום, לבדוק את האפשרות לתדירות.

<קריאה: יש לנו טענות על סוף השבוע, לא על אמצע השבוע.

ישראל אייכלר: תרשום את זה.

ישראל אייכלר: אבל אמצע השבוע, לדעתי בירושלים גם לא היה.

ישראל אייכלר: כשיש קו נוסעים, אני בטוח שיש מספיק יהודים באשדוד שקשורים לרבי שמעון רב יוחאי, לאו דווקא חרדים, שאם יהיה קו הם ייסעו.

ישראל אייכלר: קו 350 אשדוד-בני ברק.

ישראל אייכלר: בסופי שבוע שוקלים לפצל את הקו הזה, זו בשורה בשבילכם, לפי אזורים באשדוד בשעות של תדירות גבוהה.

ישראל אייכלר: רק צריך לעקוב אחרי הביצוע.

ישראל אייכלר: הנפקת כרטיסי רב קו.

ישראל אייכלר: בשנת 2017 יתווספו ארבעה מרכזי שירות באשדוד.

ישראל אייכלר: ואני שואל למה זה צריך לקחת שנה, למה שנה?

ישראל אייכלר: אם צריך להוסיף ארבעה מרכזי שירות באשדוד, תוך 30 יום אפשר לעשות את זה.

ישראל אייכלר: קו 450 אשדוד-ירושלים, המסלול התקצר מאוד בשנה האחרונה, אומר משרד התחבורה.

ישראל אייכלר: אולי הם מתכוונים לכביש 7.

ישראל אייכלר: מי ענה ממשרד התחבורה, אתם?

<שלומית אבינח: דוד יוסף.

<דוד יוסף: בתוך אשדוד.

<דוד יוסף: היה מאוד מפותל בתוך אשדוד.

ישראל אייכלר: חשבתי שאתה מדבר על כביש 7.

<דוד יוסף: הוא כבר נוסע בכביש 7.

ישראל אייכלר: רבותיי, אני רוצה בדיון הזה לברך, הדף עלה לי עכשיו, את שר התחבורה ואת משרד התחבורה על דבר שהוועדה נאבקה המון המון זמן וזה היה נראה מייאש מאוד, ויש לי פה הודעה, חדש, החל מה-1.7 ערך צבור בקווי האוטובוסים גם בירושלים.

ישראל אייכלר: זה דבר חשוב מאוד.

ישראל אייכלר: עדיין לא הרכבת הקלה, אנחנו רוצים שזה יהיה גם שם, אבל כנראה שהרכבת הקלה מאוד מיושנת, אז אין לה אפשרות לשים - - - אני מקווה שזה יהיה, אני רוצה לברך וכשמברכים לא צריך להכניס דברים אחרים.

ישראל אייכלר: יש לי פה שורה של דברים שצריכים תיקון, יש לי משהו אחר שקשור למשרד התחבורה, אבל אני אדבר על זה בסוף, זה לא קשור לאשדוד, אני עכשיו מתמקד באשדוד.

ישראל אייכלר: אני רוצה לאפשר לתושבי אשדוד את זכות הדיבור.

ישראל אייכלר: מי הראשון?

יעקב טסלר: שלום לכולם.

יעקב טסלר: שמי יעקב טסלר, חבר מועצת העיר ויושב ראש ועדת התחבורה באשדוד.

יעקב טסלר: כבוד לי וזכות לי להיות בוועדה הזאת בראשות היושב ראש חבר הכנסת הרב אייכלר.

יעקב טסלר: זו ועדה חשובה מאוד וכולנו כאן התכנסנו כדי לראות איך אפשר לשפר ולייעל את התחבורה הציבורית.

יעקב טסלר: אני חייב לומר משפט.

יעקב טסלר: לפעמים מתפרצים לדלת פתוחה.

יעקב טסלר: אני חושב שחלק מהדברים שכבוד היושב ראש העלה פה, חבל שחברים שיושבים פה לצדי לא מתעדכנים בעיר עצמה ורואים שהרבה דברים נעשו, הרבה דברים עברו אצלי בוועדה באשדוד, ביחד עם מזכיר הוועדה שיושב פה, ארקדי ברובר, עמיחי גם היה בוועדות האלה.

ישראל אייכלר: אפשר להכניס אותך לשנייה?

ישראל אייכלר: אני רוצה שכל אחד יגיד את שמו ותפקידו, כי אני לא מכיר את כולם.

<משה אירום: לי קוראים משה אירום, אני מוועדת התחבורה באשדוד, מייצג את הקבוצה החרדית.

<משה גרינבוים: משה גרינבוים, אשדוד.

<יהודה מטרסו: מנהל מחלקת הנדסת תנועה דרום של אגד.

<ארז לבחר: מנהל תנועת דרום של אגד.

<לזר לוי: לזר מאגד תעבורה.

<שמואל שוחט: אגד.

<חיים מנחם גרוס: משתמש בתחבורה ציבורית.

<ישראל אברמוביץ': ישראל אברמוביץ, אפיקים.

<חגי שוייצר: אפיקים.

<שלומי כהן: מנהל את אשכול אשדוד-יבנה, אפיקים.

<דוד יוסף: מנהל אגף בקרה ופיקוח במשרד התחבורה.

<עמיחי לוי: ממונה מחוז דרום במשרד התחבורה, אגף התחבורה הציבורית.

ישראל אייכלר: מטעם משרד התחבורה?

<עמיחי לוי: כן.

ישראל אייכלר: זאת אומרת כל מה שלא בסדר זה אתה.

<עמיחי לוי: זה אני.

<עמיחי לוי: רק מה שלא בסדר.

<עמיחי לוי: ,

<משה אירום: אבל הוא אומר שיש דברים שאנחנו לא יודעים והכול בסדר, על זה נשמע בהמשך.

<ארקדי ברובר: אני ארקדי ברובר, אגף תשתיות בעיריית אשדוד, רשות התמרור באשדוד ומזכיר ועדת תחבורה בעיריית אשדוד.

ישראל אייכלר: ורושם הפרוטוקולים פה ומנהלת הוועדה.

<שלומית אבינח: אשדודית לשעבר.

ישראל אייכלר: לשעבר?

ישראל אייכלר: אבל מרכז החיים זה אשדוד, נכון?

<שלומית אבינח: גם היום.

ישראל אייכלר: לאשדוד יש פריפריה גדולה מאוד, שאשדוד היא העיר מרכזית.

<שמואל שוחט: למה עזבת את אשדוד?

<קריאה: הוא השאיר חותמו שם.

<שמואל שוחט: טסלר ואני נשארנו, חביבי.

ישראל אייכלר: יש אמירה בגמרא, אם אתה זורק מקל, זה נופל חזרה לשורש.

ישראל אייכלר: אני באתי לאשדוד מירושלים כדי להקים את הקריה, אבל מקל ירושלמי חוזר לירושלים, לא יעזור.

ישראל אייכלר: אבל יש לי שלושה ילדים באשדוד.

ישראל אייכלר: בבקשה.

ישראל אייכלר: הרב טסלר, מה אתה אומר על כל הדברים שנאמרו?

יעקב טסלר: אני אקצר.

יעקב טסלר: הרב מוישה, לא אמרתי את המשפט הזה, יש פה הקלטה וזה טוב שיש פה הקלטה, שלא אמרתי שהכול בסדר.

יעקב טסלר: ממש לא הכול בסדר.

ישראל אייכלר: אתה יושב בוועדת התכנון של התחבורה?

יעקב טסלר: אכן.

יעקב טסלר: חלק מהדברים שהיושב ראש העלה כאן, אני שמח לשמוע, לדוגמה, מה שאני זוכר בעל פה, הוא נתן רשימה ארוכה, הסעות לבית החולים נכנס לתוקף, לכיוון הים נמצא בפנים.

<קריאה: למה לכיוון הים צריכים כל - - -

ישראל אייכלר: רגע, אני מבטיח לך שאני אתן לך את כל הדיבור, אבל אחד אחרי השני, כי אחר כך יתחיל שיג ושיח ביניכם וכל אלה יישארו מיותרים.

יעקב טסלר: ידידי ורעי, אני לא נגדך, אני איתך.

ישראל אייכלר: טסלר, אתה איתי, אתה מדבר אליי.

יעקב טסלר: כולנו ביחד.

ישראל אייכלר: יש קו לים?

יעקב טסלר: אם כבוד הרב רוצה להתמקד בים, מה לעשות שעד היום אגד תעבורה, במכרז שהם זכו לפני איקס, לא יודע בדיוק, הוא היה בפנים.

יעקב טסלר: עכשיו באפיקים זה נמצא בפנים.

ישראל אייכלר: מתי המכרז הזה?

יעקב טסלר: בדצמבר הם נכנסים בפנים, בעזרת ה'.

ישראל אייכלר: זאת אומרת הקיץ הזה אין?

יעקב טסלר: הקיץ הזה יש, כל קיץ היה, הבעיה הייתה שהיו אמורים לצמצם מהנסיעות הרגילות בעיר.

יעקב טסלר: יש רצון טוב לכולם.

ישראל אייכלר: ועכשיו בקיץ הזה?

יעקב טסלר: אפיקים.

יעקב טסלר: ברגע שזה נכנס בתוך המכרז, כמו שהוא צריך לבוא ולהתייעל ולקחת בחשבון שהוא צריך לעשות קו 8, 5, 85, 4, 14, 2, כל אלה, בפנים נמצאים גם הקווים לים.

יעקב טסלר: נכון, סבלנו, אבל ברוך ה' אנחנו סוף סוף הגענו למנוחה.

<משה אירום: ואיך אנחנו נדע שזה באמת מענה לצרכים של הציבור?

ישראל אייכלר: משה, אני אתן לך את כל זכות הדיבור.

ישראל אייכלר: אני רוצה לתת לו לסיים.

ישראל אייכלר: מה קורה בימי שישי מאשדוד לירושלים?

ישראל אייכלר: אנשים אומרים שנהיה סיוט לנסוע, לעמוד בין חצי שעה לשעה בתחנות ולראות שהאוטובוס עובר ולא עוצר.

יעקב טסלר: אני לא מכיר.

ישראל אייכלר: לא מכיר דבר כזה?

יעקב טסלר: לא שאני לא מכיר, אני עובר עם ה - - - דרך אגב, לי יש רכב, אני לא משתמש בתחבורה הציבורית, השתמשתי עד לפני כמה שנים.

יעקב טסלר: אני עובר עם הרכב בתחנות ואני אכן רואה שיש תחנות עמוסות, האם זה מספיק או לא מספיק, לי אישית אין מידע על כך.

<שמואל שוחט: יש לנו פה פקח שמדי יום שישי נמצא באשדוד.

יעקב טסלר: בגדול אני אומר ככה, כבוד היושב ראש, יש הרבה דברים שצריכים לתקן ובאמת הדברים שהעלית וציינת הם דברים מאוד חשובים וזה נוגע לכולנו.

יעקב טסלר: אנחנו גדלים, ברוך ה', כמו שהזכרת גם, משנה לשנה מגיעים עוד תושבים וצריכים לשפר ולייעל, ואולי לתקן ואחרי זה לשפר ולייעל.

יעקב טסלר: חלק מהדברים שציינת, אני שמח לבשר שזה כבר נעשה בפועל.

ישראל אייכלר: אז רק משפט אחד לגביך, אני יכול לרשום בפרוטוקול שבכל הדיונים לגבי התחבורה הציבורית, ברפורמות העתידיות, במכרזים, אתה יושב בפנים?

יעקב טסלר: נכון, כמעט בכול.

<משה אירום: גם ב-VRT?

יעקב טסלר: VRT מחולק לשני חלקים, יש התכנית האסטרטגית שאנחנו נמצאים בפנים, מול זה אני לא נמצא.

ישראל אייכלר: יש דבר שאתה לא נמצא?

ישראל אייכלר: אז מי כן?

יעקב טסלר: הדברים המקצועיים יותר - - -

ישראל אייכלר: צריך להושיב איש מועצה.

<ארקדי ברובר: אני נמצא, אני מטפל בפרויקט VRT, שקוראים לו 'אשדוד עוברת לגל ירוק, עיר מודל לתחבורה ציבורית'.

<משה אירום: ומי מייצג את הציבור החרדי שמה, שייתן מענה לציבור החרדי?

<ארקדי ברובר: אין לנו בוועדת היגוי נציג, זה הרב טסלר, הוא בעניינים שלו, אבל דברים מפורטים כאלה, כמו תכנון רמזור בצורה כזו או אחרת זה דבר טכני.

<ארקדי ברובר: אבל באופן כללי בוודאי שהרב טסלר בעניינים.

ישראל אייכלר: יש לו אפשרות כחבר העירייה להשתתף בדיונים, נכון?

<ארקדי ברובר: בוודאי.

ישראל אייכלר: אז אני מבקש ש - - -

יעקב טסלר: אני הייתי מסמיך את הרב אירום, היה לי פחות כאבי ראש.

ישראל אייכלר: הרב טסלר, אתה נבחר הציבור עכשיו בעירייה.

ישראל אייכלר: אני רוצה שתשב, תהיה בעניינים.

<משה אירום: אני אתחיל מהנושא הזה שעכשיו דיברנו, מהסוף להתחלה.

<משה אירום: בנושא של פרויקט VRT, אני לא יודע אם זה המקום כי הדיון כרגע הוא לא VRT, אבל אם העלינו את זה אז בקצרה.

ישראל אייכלר: לא, תתחיל בבעיות היומיומיות עכשיו.

<משה אירום: אבל זה מאוד חשוב לנושא הזה.

ישראל אייכלר: אבל אחר כך, בסוף.

ישראל אייכלר: במשפט האחרון תדבר על העתיד, אני רוצה שתייצג לי עכשיו את ההווה.

<משה אירום: ההווה זה ככה, זה למשרד התחבורה.

<משה אירום: המענה של הנושא של הים, כל שנה צריכים לריב על זה וכל שנה צריכים להתחנן וכשהעונה מתחילה באפריל וכבר יש מצילים אנחנו מקבלים רק ביולי אוגוסט קווים לים.

<משה אירום: הרי זה דבר אבסורד, בכל הארץ יש תחבורה לים, ומאשדוד, שהיא קרובה לים, אין תחבורה לציבור החרדי.

<משה אירום: יש מביתר, יש מירושלים, יש מבני ברק, מכל הארץ יש אוטובוסים לים לחוף החרדי, חוץ מלאשדוד.

<משה אירום: למה אנחנו צריכים לחכות עד שאפיקים ייכנסו בנובמבר ואחרי זה יבקשו דחייה וזה יהיה בינואר ואחרי זה בינואר זה יילך ליולי 2019.

<משה אירום: אנחנו צריכים עכשיו מיידי לים.

<משה אירום: העסקים עם אגד תעבורה, זה לא מעניין אותנו, אנחנו צריכים אוטובוסים, אנחנו צריכים מענה לציבור והעונה מתחילה באפריל ולא ביולי.

<משה אירום: זה דבר אחד.

<משה אירום: זה הנושא של הים.

ישראל אייכלר: אני באמת רוצה לרשום את זה כבקשה שלנו ממשרד התחבורה, כמשרד התחבורה, ממחר בבוקר צריך להפעיל לים.

ישראל אייכלר: למה צריך לחכות עד ש - - -

<ארקדי ברובר: לא לים, לחוף הנפרד.

<ארקדי ברובר: לים יש לנו קווים.

<ארקדי ברובר: קו 14 מגיע לחוף.

ישראל אייכלר: כן, לחוף הנפרד, לציבור - - -

<משה אירום: קו 14 יש פעם ב-20 דקות.

<משה אירום: היום הבת שלי - - -

<ארקדי ברובר: בזמן שאתם אומרים לים, צריכים לפרט מה זה לים.

<משה אירום: היום הבת שלי נסעה לים, לחוף החרדי - - -

<ארקדי ברובר: עכשיו פעם ראשונה אני שמעתי שזה מקום מסוים.

<משה אירום: בעוד שנתיים יש רחוב חרדי חדש - - -

ישראל אייכלר: לא ייתכן שאלפי אנשים לא יוכלו להגיע לים, לחוף שלהם.

<משה אירום: מדברים על זה 20 שנה, אבל כרגע מדברים על עוד שנתיים, אולי ארקדי יודע, מדברים על חוף חרדי חדש שצריכים שהקו הזה שיהיה לחוף החרדי כיום, שיהיה גם בעתיד לחוף החרדי החדש.

<משה אירום: זה אמור להיות ליד ניצנים באיזה שהוא מקום, בין גיהינום לגן עדן, לא יודע איפה.

ישראל אייכלר: אני מקדם בברכה את יושב ראש הוועדה לתחבורה ציבורית, ועדת המשנה של ועדת הכלכלה, חבר הכנסת דב חנין.

<משה אירום: עכשיו נושא קו ירושלים-אשדוד.

<משה אירום: נכון שזה נותן מענה ואני רוצה לציין לשבח את שמואל שוחט שנמצא בשטח והוא באמת עושה עבודה מעל ומעבר, אבל אני הצעתי בזמנו.

<משה אירום: יש את - - - ששמואל מכיר אותו, שהוא באמת מכין תמיד פרוגרמה מראש לדברים האלה, הוא עושה עבודה נפלאה, אבל עם כל זה תמיד יש חריגות ותמיד יש בעיות.

<משה אירום: עשיתם דברים גדולים כשעשיתם ברובע ג' אוטובוסים שהסיעו - - -, זה דבר מעולה ונחמד, אבל יש פה שני דברים.

<משה אירום: זה דבר גדול, אבל זה עדיין לא מספיק, בפרט כשיש שבתות חריגות וחגים וחול המועד.

<משה אירום: דבר נוסף פה בבוקר אין כמעט אוטובוסים לירושלים.

<משה אירום: אולי אתם אומרים שבדקתם וזה לא - - - מ-9:30 עד 12:30 או משהו כזה אין כמעט אוטובוסים לירושלים.

<משה אירום: מאוד דליל.

<משה אירום: עכשיו לנושא בני ברק, שזה לא אגד, זה אפיקים.

<משה אירום: קיבלתי בדרך לפה טלפון שאתמול ב-10:20 לא היה אוטובוס ואתמול בלילה, קו 349, הנהג לא ידע את הדרך, וזה רק מעכשיו, בדרך שבאתי לפה.

<משה אירום: אבל הטענות הן מעל ומעבר.

<משה אירום: כשאנחנו נתחיל להוריד את כל הטענות אנחנו לא נגמור.

<משה אירום: יש בעיה עם קו 350, דיברתי גם עם אברמוביץ' על זה.

<משה אירום: כשמגיעים לרובעים, חייבים לפצל מיידית את הקווים האלה.

<משה אירום: אני חיכיתי בשבוע שעבר ברובע ג', חיכיתי למעלה משעה וחצי לאוטובוס.

<משה אירום: אשר לוי, בן דוד שלך, גם חיכה שעה וחצי לאוטובוס, 350 לא היה, פשוט האוטובוסים עברו ולא עצרו כי הם היו מלאים.

<משה אירום: אין לכם פקח איש שטח שיבדוק את השטח, זה יום יום חוזר על עצמו, זה לא רק בעונת החתונות, זה גם בעונת המלפפונים.

<משה אירום: יש בעיה, כל יום יש בעיות עם זה, אוטובוסים מתמלאים, מגיעים לרובע ג', הם לא עוצרים בתחנות.

<משה אירום: למה מגיע לנו את העונש הזה?

<משה אירום: למה אין לכם איש שטח שיבדוק את השטח הזה?

<משה אירום: תבדקו את זה פעם פעמיים, אתם לא צריכים פקח קבוע.

<משה אירום: דבר נוסף, ביקשתי גם מאברמוביץ' בזמנו, יש אירועים, הוא מקבל משכורת, אני לא מתכוון חלילה להתקיף אותך, אני רק מעלה את הרעיון.

<משה אירום: הוא מקבל משכורת שיאסוף את האירועים, יש חתונות בבני ברק, צריכים תגבור, יש באזור בבני ברק שיש שם חתונות, להוציא אוטובוס ריק משם, כל לילה שייצא משם אוטובוס אחד או שניים.

<משה אירום: מה שקורה, שאוטובוסים מגיעים לתחנות ואין מקום לקחת את הנוסעים, כי הם מתמלאים בכל העיר, ברבי עקיבא ובחזון איש והם מגיעים לרחוב עזרא והם מלאים, אין מקום.

<משה אירום: שיהיה בעונת החתונות כל לילה שני אוטובוסים לפחות בשעות מסוימות, בין 22:00 ל-24:00, כשהאוטובוסים מתמלאים, ימלאו וייסעו.

<שלומי כהן: בשבועיים האחרונים יש כל רבע שעה אוטובוס.

<משה אירום: זה לא עוזר.

ישראל אייכלר: הטענה שלו מבחינתי זה למשרד התחבורה שצריך לתת לכם הוראות לשים את האוטובוסים.

<משה אירום: אני באמת לא יודע למי לפנות, אני לא מאשים אותו.

ישראל אייכלר: אתה תפנה אליי, אל השולחן, כולם שומעים, ולא למישהו אחד שעובד פה או עובד שם.

ישראל אייכלר: זה לא עובד ככה.

<משה אירום: אני פשוט לא יודע את הנהלים.

ישראל אייכלר: מבחינתי אני ככנסת מול משרד התחבורה, משרד התחבורה מול החברות המפעילות.

<משה אירום: אותו דבר משני הצדדים, גם מבני ברק לאשדוד, גם מאשדוד לבני ברק, יש בעיות עם אוטובוסים, חייבים איש פיקוח, איש שיעמוד ויעבור על הנתונים.

<משה אירום: חייבים לאסוף מידע, לדעת שעכשיו זה התקופה של החתונות, חייבים להעמיד אוטובוסים.

<משה אירום: לי בכלל יש רעיון להוריד תחנה ברחוב עזרא בבני ברק, לעשות את התחנה איפה שקו 402, בתחנה של אגד, לבטל את התחנה של רחוב עזרא, התחנה השנייה, ולעשות תחנה איפה שהאוטובוסים מתל אביב לאשדוד דרך בני ברק.

ישראל אייכלר: תעביר לנו את ההצעה בכתב, כדי שאנחנו - - -

<קריאה: התחנה שם לא תוכל להכיל את כמות האנשים.

<משה אירום: לא, כי ברגע שאתה מביא אוטובוסים ריקים, שמה יש מקום - - -

ישראל אייכלר: על בני ברק עשינו דיון.

ישראל אייכלר: עדיף לי לדבר על אשדוד, שיש שם כבישים פתוחים ורחבים.

<משה אירום: יש שם מפרץ שאפשר לשים אוטובוסים ריקים.

<משה אירום: בתחנה הקיימת לא שייך לעשות אוטובוסים - - -

ישראל אייכלר: דיברנו על התחנות, תשלח לנו הצעה ואנחנו נעביר את זה למשרד התחבורה.

<משה אירום: היום הנסיעה בתוך בני ברק זה יותר מאשר מבני ברק לאשדוד.

<שלומי כהן: - - - מעבר לזה, גם כשאתה מעמיד אוטובוס אתה מקבל דוח מפקח שנמצא בשטח.

<משה אירום: נעבור עוד נושא.

<משה אירום: אני מדבר באופן כוללני, כי אני לא יודע למי זה שייך, לאפיקים או למשרד התחבורה או למשרד האנרגיה.

<משה אירום: אוטובוסים לבתי חולים.

<משה אירום: חשבתי על איזה רעיון שיהיה יעיל, אוטובוסים מקפלן שיעשו פנייה קטנה, שבעצם הם לא מפסידים תחנות, כשמגיעים מבני ברית, שייכנסו ליצחק הנשיא וייצאו לפלמ"ח ואז אנחנו מרוויחים שתהיה תחנה לציבור החרדי שנוסעים לקפלן ולבתי חולים האחרים.

<משה אירום: לא מפסידים שום תחנה וחוזרים חזרה לבני ברית, סיבוב קטן, שתי דקות.

ישראל אייכלר: זה שייך יותר בעבודה שלך, של מזכיר העירייה לענייני תחבורה.

ישראל אייכלר: אז תרשום לך, תבדוק את האפשרות הזאת.

<משה אירום: הנושא הנוסף הוא הנושא של התחבורה לרכבת.

<משה אירום: באזור החרדי אין מענה.

<משה אירום: אין שום אוטובוס שמגיע לרכבת.

<קריאה: זה אחד הדברים ששכחתי לציין, שזה אושר בשבוע שעבר.

יעקב טסלר: אני מתפלא, לא היית בוועדה האחרונה שהייתה לפני מספר ימים, היית מוזמן.

<משה אירום: לא מכירים בי.

<משה אירום: הוועדה לא מכירה בי.

יעקב טסלר: בדיוק דיברנו על הנושא הזה ויש החלטה שעכשיו במועצת העיר שצריכה להיות מחר-מחרתיים, היא צריכה לאשר את ה - - -

ישראל אייכלר: ומתי יתחיל לפעול הקו לרכבת?

<קריאה: עם הכניסה של אפיקים.

ישראל אייכלר: בעוד חצי שנה?

ישראל אייכלר: דצמבר זה חצי שנה.

דב חנין: אתמול השתתפתי בסיור עם הרכבת בתחנות תל אביב, בני ברק, פתח תקווה וראש העין בנושא של קישוריות ואני מאוד שמח על הפנייה שלכם בעניין של אשדוד, הגישה של הרכבת היום היא גישה מאוד מאוד חיובית, הם מוכנים לעשות כל מאמץ.

דב חנין: אנחנו שומעים ממשרד התחבורה שהנושא הזה אצלם בסדר עדיפות עליון, לחבר אנשים אל הרכבת.

דב חנין: אני שומע מכם שכל הדבר הזה תלוי ועומד עד שחברת אפיקים תיכנס, זה מאוד מצער.

דב חנין: פה צריך לייצר איזה שהם פתרונות כבר עכשיו, למה לחכות?

דב חנין: אנחנו כולנו נקבל את אפיקים בברכה, אבל בינתיים אין שום סיבה לא לייצר פתרון נקודתי.

דב חנין: אם העירייה יודעת לייצר פנייה מסודרת בנושא הזה, אפשר להעביר לוועדה הזאת, אפשר להעביר לוועדה שלנו העתק, אנחנו מאוד נשמח לעזור.

<ארקדי ברובר: הפנייה שלנו נמצאת במסגרת החלטת ועדת התחבורה, שבדיוק יש סעיף מיוחד על זה, דיברנו על זה והחלטנו על זה לפני מספר ימים.

ישראל אייכלר: אז מה שצריך, שאנחנו, אתה כיושב ראש ועדת התחבורה הציבורית ואני כיושב ראש הוועדה לפניות הציבור, נדרוש ממשרד התחבורה לחייב את החברה הקיימת, אני לא יודע איזה חוזים יש להם - - -

<עמיחי לוי: ברשות

<עמיחי לוי: כם אני אסביר את הנקודה.

<עמיחי לוי: מסוף האוטובוסים שצמוד לתחנת הרכבת באשדוד היום קטן מאוד, כבר היום הוא מתקשה להכיל את כמויות האוטובוסים שעוברות היום, לכן להוסיף לשם אוטובוסים נוספים זה לא יעבוד בלי הרחבה של עוד תחנות.

<עמיחי לוי: אנחנו קיימנו סדרה של חשיבה עם עיריית אשדוד, איתרנו מקום שבו אפשר להוסיף עוד תחנות, העירייה נמצאת בתהליך של אישור ה - - -

<ארקדי ברובר: חתום, היום חתם כבר - - -

<עמיחי לוי: בסך הכול התהליך יאפשר הכנסה של עוד אוטובוסים.

<עמיחי לוי: בגלל זה בכניסה של אפיקים אנחנו יודעים להגיד, בעוד חמישה חודשים בסך הכול, שיהיה שירות לרכבת.

<עמיחי לוי: אם אנחנו נצליח לעשות את זה קודם אנחנו נבחן את האפשרות - - -

ישראל אייכלר: האלטרנטיבה שהקו הקיים יעבור דרך השכונות החרדיות גם.

<עמיחי לוי: לא, הוא קיים, קו 85 - - -

<לזר לוי: אני יכול להתייחס לזה?

<לזר לוי: אני מאגד תעבורה.

<לזר לוי: אני מחר בבוקר יכול להיכנס לשם, אין לי שום בעיה, אבל ציין עמיחי, ובצדק, אי אפשר להכיל עוד אוטובוסים בתחנת הרכבת.

<לזר לוי: תחנת הרכבת היא בסמוך לביג, פתחו שם ביג ענק, הוא מוצף במכוניות, אי אפשר לעבור עם האוטובוסים שם.

<לזר לוי: אין תשתית שם, העירייה לא הכינה תשתיות לאזור הזה בכלל.

<קריאה: אין אכיפה.

דב חנין: כל הבעיות האלה הן בעיות שדי בקלות אפשר לפתור אותן.

דב חנין: נמצאת פה העירייה, העירייה מבינה שחיבור לרכבת בתחבורה ציבורית זה נושא בעדיפות עליונה, זה הרבה יותר חשוב מאשר כמה מקומות חניה לרכב פרטי, כי באוטובוס אחד נוסעים 50 איש ובכל רכב פרטי נוסעים שניים-שלושה.

דב חנין: העירייה נמצאת כאן, האם אתם הגשתם תכנית מסודרת, מה אתם צריכים מהעירייה כדי שהעירייה תיתן לכם במתחם ביג את ה - - -

<שמואל שוחט: העירייה מודעת לכל הבעיות האלה שם בעיר, אין תשתיות בשום עיר היום לתחבורה ציבורית, מסופים.

<שמואל שוחט: אין דבר כזה, אני יכול לעבור איתך עיר עיר, אין שום תשתית לתחבורה ציבורית היום.

<שמואל שוחט: גם באשדוד, בוא נדבר על אשדוד, אם אנחנו כבר פותחים את הנושא הזה - - -

דב חנין: אני אומר לך, אדוני, אתמול הייתי בסיור.

דב חנין: אני ראיתי את תחנת הרכבת בראש העין, הייתי שם לפני חצי שנה והייתי שם אתמול, שמים וארץ.

דב חנין: סידרו שם מקומות חניה לאוטובוסים, מקומות עצירה לאוטובוסים, יש אפילו מקומות פנויים לאוטובוסים.

דב חנין: לא רק כל האוטובוסים שצריכים, יש עוד אוטובוסים מ - - -

<שמואל שוחט: ראש העין היא תחנה יותר מתוכננת, זה נכון, אבל באשדוד, בעד הלום, עד לפני שפתחו את הביג לא הייתה כל בעיה בכלל, יכולנו להיכנס ולצאת בשקט.

<שמואל שוחט: פתחו שם ביג, מרכז קניות ענק - - -

דב חנין: אבל זה עניין של הסדרי תנועה, אדוני, זה עניין של לתת נתיב - - -

<שמואל שוחט: התשתיות לא יכולות להכיל את הכניסה של האוטובוסים לשם.

<עמיחי לוי: ברשותכם, זה לא רק עניין של הסדרי תנועה.

<עמיחי לוי: ועדות התכנון כבר חשבו על זה, יש בתב"ע של מתחם ביג, הם מחויבים להקצות מסוף לאוטובוסים מתוך השטח שלהם ועיריית אשדוד, מנכ"ל העירייה וראש העיר, כבר החליטו על הליך של הפקעה של השטח לטובת מסוף.

<עמיחי לוי: אנחנו יודעים שהפקעה לוקחת זמן לכן אנחנו מצאנו איזה שהוא פתרון ביניים עם העירייה לביטול חניות של רכב פרטי, לתוספת תחנות.

<עמיחי לוי: התהליך הזה קורה וברגע - - -

<ארקדי ברובר: והיום זה כבר חתום על ידי משרד התחבורה.

<ארקדי ברובר: עשינו סקיצה וזה חתום.

<ארקדי ברובר: מחר אני אקח את התכניות ואנחנו נלך לביצוע.

<עמיחי לוי: אנחנו יכולים להתחייב שבכניסה של אפיקים זה יהיה.

<עמיחי לוי: אם נצליח לקדם את התהליכים כבר לפני כן אנחנו נטיל על אגד תעבורה להתחיל את הכניסה לרכבת כבר קודם.

<עמיחי לוי: שוב, זה מותנה בביצוע של הדברים במסוף.

ישראל אייכלר: כמה זמן צריך לקחת לעירייה לבצע את הדבר הזה בפועל, בלי לחכות למפעיל חדש?

<ארקדי ברובר: שבועיים.

<קריאה: אתה מתכוון איפה שהאדום שם בחוץ?

<ארקדי ברובר: אני מתכוון שאנחנו לוקחים את מפרץ החניה לרכבים פרטיים בסמוך לביג, אחרי מעגל התנועה, שהאוטובוס עושה מעגל תנועה, מספר האוטובוסים - - -

ישראל אייכלר: הוא אומר שתוך שבוע.

ישראל אייכלר: אתם יודעים מה?

ישראל אייכלר: אני מוכן להיות נדיב, שבועיים, אבל לא יותר, אין שום סיבה ליותר.

ישראל אייכלר: אני פשוט חושב שצריך לזוז.

<ארקדי ברובר: הנושא הזה כבר בטיפול, היום אני אקבל את התכניות, לא הספקתי לעבור במשרד התחבורה, הם כבר חתומים, התקשרו אליי.

ישראל אייכלר: דווקא בגלל שאתם כל כך מתקדמים וכבר הכול מוכן, אני מאוד שמח ואני מברך אתכם על כך, לכן לא צריך לחכות עוד חמישה חודשים, אלא עד שבועיים.

ישראל אייכלר: אפשר לעשות מה שאתה אמרת, לפנות כמה חניות, להכניס שם אוטובוס ובא לאשדוד גואל.

<ארקדי ברובר: ביום רביעי בשבוע שעבר הייתה ועדה, התכניות כבר למחרת היו מוכנות, ביום ראשון הם נמצאים במשרד התחבורה, היום יום שני, הם כבר חתומים.

ישראל אייכלר: כל הכבוד.

דב חנין: אדוני צריך לראות פה נקודה אחת.

דב חנין: יש הרבה מאוד בעיות מורכבות בתחבורה ציבורית, אבל לאשדוד יש יתרון.

דב חנין: באופן עקרוני אשדוד מחוברת לרכבת, ברגע שאתה מחובר לרכבת, אם זה נוח אנשים יכולים להגיע גם מאשדוד לבני ברק, גם בני ברק מחוברת לרכבת.

דב חנין: אבל כדי שזה יקרה צריך להגיע מתוך העיר אשדוד לתחנת הרכבת באשדוד בצורה נוחה מכל שכונה.

דב חנין: כדי שזה יקרה צריך להגיע מתחנת הרכבת בבני ברק לכל מיני מקומות שאנשים צריכים להגיע בבני ברק.

דב חנין: באשדוד יחסית הבעיה היא פשוטה, היא בעיה פשוטה, תצרו קווי אוטובוס, אפילו תשתיות זמניות, אפילו אם הפתרון של התשתיות הוא לא אופטימלי, עד שיהיה פתרון האופטימלי.

דב חנין: יותר טוב מאשר כלום, כי אחרת לא יכולים להגיע, לא יכולים לנסוע.

דב חנין: אני, ברשותך, אדוני היושב ראש, רוצה גם להגיד מילה, למרות שזה לא עיקר הנושא, זה הנושא של בני ברק.

דב חנין: אני חייב להגיד לכם, אני מסתכל על מה שקורה בבני ברק ואני לא מבין איך אנשים יכולים לחיות ככה.

ישראל אייכלר: קטסטרופה.

דב חנין: זו פשוט קטסטרופה.

<משה אירום: הזכרתי שנסיעה בבני ברק היא יותר ארוכה מאשדוד לבני ברק.

דב חנין: הרבה יותר.

דב חנין: אני נסעתי בקו חרדי מירושלים לבני ברק, רציתי לראות איך זה נראה.

דב חנין: אני אומר לכם, מירושלים עד שנכנסנו לבני ברק אמרתי הגיעו ימות המשיח.

<משה אירום: כמה ילדים היו שם, ספרת?

דב חנין: לא, האוטובוס היה מלא.

דב חנין: נכנסים לבני ברק, הרגשתי שאני נתקע במקום, האוטובוס בכלל לא זז.

דב חנין: אז אני אומר, אני גם פונה אליך, אדוני היושב ראש, יש היום תכנית של משרד התחבורה ומשרד התחבורה מוכן לשים הרבה כסף, משרד האוצר מוכן לשים הרבה כסף, תכנית שנקראת מהיר לעיר, של פתיחת צירים לתחבורה ציבורית בתוך בני ברק, לטובת התושבים שם.

דב חנין: יש התלבטות בעירייה, ההתלבטות היא שהדבר הזה כרוך באובדן מקומות חניה.

דב חנין: אין מה לעשות, בני ברק היא עיר צפופה, היינו בונים אותה מחדש אולי היינו בונים עם רחובות יותר רחבים.

דב חנין: אין, זו העיר שקיימת, לא נהרוס אותה ונבנה מחדש.

דב חנין: פה צריכה להיות עמדה אמיצה של פרנסי הציבור, של ראש העירייה.

דב חנין: ופה באמת אני פונה אליך, אדוני היושב ראש, גם שאתה תפנה מצדך.

דב חנין: הדבר הזה היום מאפשר, בכסף שהמדינה נותנת, העירייה לא צריכה להשקיע גרוש, המדינה נותנת 115% מהתקציב כדי שהמהלך הזה יקרה, ואז אתה פותח צירים מהירים לתחבורה ציבורית לתוך בני ברק, אחרת אנחנו תקועים.

ישראל אייכלר: כן, היה לנו דיון על בני ברק והיה לנו אפילו מאבק בתקשורת בעניין הזה.

ישראל אייכלר: אני רוצה לציין את עמדת עיריית בני ברק, שאני מתנגד לה, היא רוצה להוציא החוצה את כל הזרים.

ישראל אייכלר: הזרים במרכאות, הבין עירוניים.

ישראל אייכלר: הם טוענים שאין עוד עיר במדינה ש-60% מנוסעי התחבורה הציבורית הם זרים, במרכאות.

דב חנין: מה לעשות שאנשים אוהבים את בני ברק ורוצים להגיע לבני ברק?

דב חנין: למה הם צריכים להיענש?

ישראל אייכלר: לכן אני מצטרף לבקשתך שכן צריך לעשות נתיבי תחבורה ציבורית, לפחות בחלק מהדברים האלה.

ישראל אייכלר: אנחנו נדבר עם ראש העיר, יש הרבה בעיות עם הדבר הזה, זה מונע גם את היציאה.

ישראל אייכלר: אבל אם אני הולך לבני ברק אני נכנס לחוסר אונים.

ישראל אייכלר: אשדוד, דווקא בגלל שהיא עיר גדולה, יש לנו מתכננים כמו בוריס.

ישראל אייכלר: בוריס קוראים לך?

<ארקדי ברובר: קוראים לי ארקדי.

<ארקדי ברובר: משקמתי מהמיטה קוראים לי ארקדי.

ישראל אייכלר: אני אגיד לך למה אמרתי בוריס, כי כשהייתי באשדוד היה לי חבר שקראו לו בוריס,

<ארקדי ברובר: זו לא בעיה פשוטה.

<ארקדי ברובר: באוגוסט 2003, בעזרת משרד התחבורה אנחנו פתחנו תחנת רכבת חדשה, חשבנו שסוף העולם.

<ארקדי ברובר: ב-2003, עברו פחות מ-15 שנים ואנחנו רואים שזו תחנה כפרית.

<ארקדי ברובר: אנחנו עשינו פגישה עם שר התחבורה, זה רשום בפרוטוקול, עכשיו יש סדרת פגישות עם רכבת ישראל להרחיב את התחנה, גם מה שמסביב תחנת הרכבת, לתת תחנה יותר ידידותית לתושבי העיר.

<ארקדי ברובר: אנחנו לא ישנים בעמידה, אנחנו כל פעם עובדים על הנושאים.

<ארקדי ברובר: גם כביש גישה נוסף לתחנת רכבת, מתחת למחלף הדרום, זה גם אנחנו מתכננים בעזרת משרד התחבורה.

<ארקדי ברובר: זה הכול בתכנון.

ישראל אייכלר: אדרבא, אנחנו רק נעודד אתכם ואנחנו נמשיך.

ישראל אייכלר: משה גרינבוים, בבקשה.

<משה גרינבוים: שלום.

<משה גרינבוים: דבר ראשון, תודה רבה, אדוני היושב ראש, נגיד מילה טובה, הוא לא הציג את עצמו, הרב טסלר, בתור חבר מועצת עיר, אבל הוא יושב ראש ועדת התחבורה העירונית.

<משה גרינבוים: אני כן מעודכן שהיה בשבוע שעבר ישיבה, מעודכן על הפיצול של הקווים.

<משה גרינבוים: אני רוצה כן להתמקד בכמה דברים.

<משה גרינבוים: דבר ראשון, צריכים להבין דבר אחד, שומעים פה שצריך לעשות תשתיות, משרד התחבורה, הכול בסדר, דיונים ודיונים, אני שואל שאלה, האם הנוסעים בתחבורה הציבורית יום יום, שסובלים יום יום, האם הם המטרה, זה מה שאנשים מסתכלים, או שיש את הזמן?

<משה גרינבוים: אז עוד חצי שנה אפיקים תיכנס.

<משה גרינבוים: זה שאומרים שאי אפשר להכניס קווים, דוגמה, לתחנת הרכבת, זה לא נכון, כי אפיקים נכנס לפני שנה או שנה וחצי, תקנו אותי מתי, אז אם אפיקים נכנס, קו 142 של קרית מלאכי, שנכנס לאחרונה, יכול להיכנס גם לרובע ז' קו.

<משה גרינבוים: אז להגיד שאי אפשר בדיוק כשמגיעים קווים מרובע ז', אין מקום חניה בתחנת הרכבת, אני חושב שזו תשובה לא נכונה.

<משה גרינבוים: למה אני אומר את זה ככה?

<משה גרינבוים: אני אומר דבר אחד, צריך להבין שיש נוסעים, ועשרות אלפי נוסעים, נשים וילדים וגברים שרוצים להגיע, אם זה למקומות עבודה, אם זה למשפחה, מה לעשות, אין להם אוטובוסים, אין להם תחבורה ציבורית.

<משה גרינבוים: לבוא ולהגיד לאנשים האלה 'תתמודדו, ממילא בסוף תגיעו, תחכו שעה לאוטובוס, שעה וחצי לאוטובוס', או אם אנשים נוסעים לבית חולים תל השומר היום צריך ללכת מרובע ז' חצי שעה.

<משה גרינבוים: כל הדברים האלה לא לקחו בחשבון דבר אחד, ואני שואל, האם המטרה של התחבורה הציבורית זה עבור הנוסעים או עבור משרד התחבורה?

<משה גרינבוים: אם זה עבור משרד התחבורה אז הכול בסדר, אין לנו בשביל מה לעשות דיון.

<משה גרינבוים: אבל אם המטרה של האוטובוסים זה לתת שירות לקהילה, הצגת קודם את הערך של הרב קו, שהביאו קודם כרטיס, למה צריך לעשות את כל זה אם לא נותנים שירות?

<משה גרינבוים: עם כל התירוצים, ימצאו תירוצים, בני ברק אשמה, אשדוד אשמה, משרד התחבורה לא נותן, הרמדאן לא מספיק, תירוצים מכאן יש מלא, בפועל בחיי היום יום מי שסובל זה הציבור, מי שסובל זה האנשים שעומדים בתחנה, רוצים להגיע לחתונה של בן משפחה, של אח או אחות ושעה וחצי עם ילדים ואחרי שכבר מחכים שעה וחצי מגיעים לאוטובוס, עומדים על האוטובוס ובקושי מצליחים להגיע לאוטובוס, הילדים כבר עייפים, מגיעים לחתונה, כל השמחה כבר הלכה.

<משה גרינבוים: הדברים האלה קורים יום יום.

<משה גרינבוים: אני אתן דוגמה פשוטה משבוע שעבר, יום שלישי, רביעי, חמישי, אחד אחרי השני.

<משה גרינבוים: אני הייתי בבני ברק, אני נוסע בתחבורה ציבורית, נסעתי לחתונות, הייתי צריך לחזור לאשדוד.

<משה גרינבוים: בתחנה ברחוב עזרא, אני רוצה להגיד דבר אחד, אני לא ראיתי בחיים כזו התנפלות של אנשים על אוטובוסים.

<משה גרינבוים: אני אישית התביישתי להידחף, הלכתי ברגל עד הצד השני של העיר בשביל שאני אוכל לעלות על אוטובוס.

<משה גרינבוים: אני לא מדבר על עמידה, התנפלות כזאת על אוטובוס, מה כבר קרה?

<משה גרינבוים: כולה הגיע אוטובוס.

<משה גרינבוים: המצב כיום מה שקורה, בפרט באוטובוסים מבני ברק לאשדוד, גם בהלוך וגם בחזור, הוא מתחת לכל ביקורת.

<משה גרינבוים: עם כל התגבורים ועם כל מה שעושים, בסופו של דבר יש צרכן שירות שלא מקבל את השירות.

<משה גרינבוים: עוד נושא נוסף, לגבי הים בשנה הנוכחית.

<משה גרינבוים: כרגע, אני מדבר על היום, החופים פתוחים בכל הארץ, גם באשדוד.

<משה גרינבוים: הבת שלי רצתה לנסוע לים ביום שישי האחרון, היא עלתה למונית.

<משה גרינבוים: למה אני אמור לשלם מונית בזמן שכל האדונים ממשרד התחבורה לא עולים על תחבורה ציבורית?

<משה גרינבוים: אז אם התחבורה הציבורית זה עבורי אז אני רוצה היום, אני רוצה אתמול, קו לים, אני רוצה אתמול קו לבני ברק ואתמול קו שירות טוב לירושלים.

<משה גרינבוים: לגבי זה שאתה אמרת שאשדוד גדלה.

<משה גרינבוים: אין ברירה, אשדוד גדולה, חייבים לפצל את אשדוד.

<משה גרינבוים: לא ייתכן שקו אחד יוצא מרובע ח' עד רובע ג', עושה סיבוב בתוך העיר לפעמים חצי שעה, גם לירושלים וגם לאשדוד.

<משה גרינבוים: לא ייתכן, הקו חייב להיות מפוצל, לתת מענה לרובע ו', לתת מענה לרובע ג', חייבים לפצל את הקו היום.

<משה גרינבוים: כל הדברים האלה, אפשר עם רצון טוב לתת שירות בתחבורה הציבורית באשדוד ולהבין שיש נוסעים מאחורי כל המצוקות.

<שלומית אבינח: הפונים, יש משהו שלא נאמר?

<שלומית אבינח: אתם רוצים להוסיף?

<שלומית אבינח: מה שלא נאמר, כי אנחנו צריכים זמן לתשובות.

<יצחק שטרן: רציתי להתמקד בשני נושאים.

<יצחק שטרן: קודם כל משרד התחבורה, זה לא כל כך למחוז דרום, אבל בכללית, כשאני שולח תלונה למשרד התחבורה, לא משנה איזה חברה, אגד או אפיקים, אני מקבל מהם בחזרה 'התלונה שלך הועברה לחברה המפעילה', מה שנקרא לתת לחתול לשמור על השמנת.

<יצחק שטרן: משרד התחבורה, שאמור להפעיל ביקורת על - - -

ישראל אייכלר: אני רוצה להשיב לך על זה, כי אתמול בדיוק המנהלת והצוות המקצועי של הוועדה ישבו עם הצוות המקצועי של משרד התחבורה לגבי פניות ציבור.

ישראל אייכלר: דובר בדיוק על הנקודה הזו.

ישראל אייכלר: יש הבנות בין משרד התחבורה לוועדה שלנו, שהדברים אולי - - -

<שלומית אבינח: הם הבטיחות להשתפר.

ישראל אייכלר: כן, בעזרת ה'.

ישראל אייכלר: אלה שממונים על פניות הציבור.

ישראל אייכלר: לא הבטיחו עוד שהחברות ישתפרו.

<שלומית אבינח: במענה הם הבטיחו להשתפר.

ישראל אייכלר: יש עוד נקודה שאתה רוצה להעלות?

<יצחק שטרן: דיברו פה מקודם על התגבורים שהתחילו להפעיל באגד בערבי חגים לגבי היציאה.

<יצחק שטרן: כשלעצמו זה דבר מאוד טוב ומעולה, אם מתפעלים את זה כמו שצריך.

<יצחק שטרן: שזה אומר, שאני היום מגיע עם המשפחה שלי לנסוע בערב חג, אני עומד משהו כמו שלושת רבעי שעה לקנות כרטיס, למלא כרטיס רב קו, עומד בשמש הקופחת או בגשם ומחכה שיואילו בטובם לקחת ממני כסף.

<יצחק שטרן: ואז אני מחכה בערך עוד רבע שעה עד שמגיע לפעמים אוטובוס.

<יצחק שטרן: מה זה לפעמים?

<יצחק שטרן: לפעמים יש אוטובוס מוכן, לרוב אין אוטובוס מוכן, שמוכן לקלוט אותי אחרי ששילמתי.

ישראל אייכלר: במוקדי היציאה, אתה מדבר?

<יצחק שטרן: במוקדי היציאה.

ישראל אייכלר: אם יש לך רב קו עם ערך צבור אתה צריך לעמוד - - -

<קריאה: לא.

<יצחק שטרן: אי אפשר לתקף - - -

<לזר לוי: המבקרים שלנו קיבלו מסופונים שהם יכולים להוריד ניקוב בערך צבור, אז זה פותר את כל הבעיה.

<שלומית אבינח: אבל זה רק באגד.

<לזר לוי: במקביל אנחנו מעמידים אוטובוס קופה בשעות הבוקר על מנת שהציבור יגיע בשעות הבוקר.

<יצחק שטרן: אבל אם צריכים לשלם צריכים להמתין.

<שמואל שוחט: לא, זה השתנה.

<שמואל שוחט: יש קופה למי שהגיע בדקה ה-90.

ישראל אייכלר: מה שאמרת זה הכי חשוב, אם תעמידו אנשים - - -

<שמואל שוחט: אנחנו מעמידים מבקרים עם מסופונים.

<יצחק שטרן: לפני כן הם רק היו יכולים לבדוק, לא יכלו לתקף.

<לזר לוי: אז אני מחדש, עכשיו הם יכולים גם לתקף.

<שמואל שוחט: אנחנו מעמידים בערבי חגים ליד הבית של - - - בחטיבת הנגב - - -

ישראל אייכלר: מאז הייתי שם הוא עבר דירה, אני לא יודע איפה הוא גר.

ישראל אייכלר: אולי הוא גר באותה דירה.

<שמואל שוחט: ואנחנו מעמידים ברובע ח', במרכזון, ואנחנו מעמידים באנג'ל קופות של מכירה מ-9:00 בבוקר עד 12:00 בצהריים וזה עובד.

ישראל אייכלר: אז אנחנו מעבירים פעמיים, בבוקר לקנות את הכרטיס ובצהריים - - -

<שמואל שוחט: זה מקל על הציבור.

<לזר לוי: זה מקל על הציבור.

<לזר לוי: אני יכול לומר לך שאני שומע רק תשבחות על הנושא הזה של הנקודות המהירות, אנשים מגיעים, עולים לאוטובוס.

<לזר לוי: אנחנו מקבלים פה רק תשבחות על הנושא הזה.

<שמואל שוחט: יש בכביש 6, מאחורי הבית - - -

<קריאה: שמואל, זה מופיע בפרוטוקול של הוועדה היום, ששיבחתי אותך גם כן.

<קריאה: אנחנו מדברים על סופי שבוע.

<שמואל שוחט: סופי שבוע ואירועים מיוחדים.

<יצחק שטרן: אפשר לחשוב על פתרון נוסף, מחשבים כאלה כמו שיש לנהגי אגד, מחשבים ניידים, לשים את המחשבים באוטובוסים השכורים, שלושה כאלה, הבן אדם עולה, משלם, לא צריך לבוא פעמיים.

ישראל אייכלר: אני רוצה להבין.

ישראל אייכלר: מוקדי היציאה זה רק של אגד?

<שלומי כהן: רק של אגד.

<שלומי כהן: כי זה בתוך האוטובוס, אנחנו לא צריכים.

<קריאה: לא אכפת לכם שנוסעים שעה וחצי?

<שלומי כהן: כן אכפת לנו.

<שלומי כהן: אתם מדברים על חלופות של סופי שבוע, אנחנו כל דקה מוציאים שם אוטובוס.

<שלומי כהן: אני דווקא הייתי רוצה להתייחס לא למקרים האלה של מוקדים וחלופות, זה נכון אולי לעשות בסופי שבוע, נכון שנוסעים שנוסעים ברובע ח' ומגיעים לחטיבת הנגב, לא תמיד יש מקום ונאלצים לחכות לאוטובוסים האחרים.

<שלומי כהן: לגבי התדירויות שאנחנו מפעילים בימי שישי, יש פיקוח, אני באופן אישי נמצא שם.

<קריאה: לא דיברתי על יום שישי, דיברתי על אמצע השבוע.

<שלומי כהן: באמצע השבוע, כשיש אירועים וחגים ישראל אברמוביץ' בכבודו ובעצמו נמצא שם יחד עם מפקח שלנו שנמצא בשטח.

<קריאה: התחמקות.

<שלומי כהן: לא, אין שום התחמקות.

<קריאה: לא, אני מתקשר אליו, אין לו פתרונות.

<קריאה: אין לו אישורים להביא אוטובוסים.

<שלומי כהן: אני לא הפרעתי לכם.

<שלומי כהן: אם אתם רוצים שאני אדבר אני אענה לכם, אם לא, אז אני אמתין.

ישראל אייכלר: אתם לא יכולים לבוא לפה ולעשות ויכוח אישי בין האנשים.

ישראל אייכלר: מדובר במנהל אשכול של חברה, הוא מייצג את החברה, אני צריך לתת לו אפשרות לדבר את הדברים.

ישראל אייכלר: אם יש בעיה אתה יכול להגיד, זה לא בעיה, אבל לא אישי ולא 'לא אכפת לכם' ולא דברים כאלה.

ישראל אייכלר: תאמין לי, אני יודע את הלשונות האלה יותר חריף מכם, פה זו ועדה מאוד מעשית.

<שלומי כהן: אנחנו מאוד שירותיים, נותנים שירות ואנחנו מאוד קשובים למה שקורה בשטח.

<שלומי כהן: איפה שיש צורך אנחנו מתגברים.

<שלומי כהן: לטובת הנושא של האירועים, מעבר לנושא של הרמדאן והחג שהשפיע על כולנו מבחינת נהגים, נתנו סיוע נוסף עם כל הקושי ואנחנו כן הסתובבנו בשטח.

<שלומי כהן: יכול להיווצר מצב שברבע שעה, חצי שעה, יש באמת עומס, אבל אנחנו רואים את זה, צופים את זה ונותנים את הנקודות.

<שלומי כהן: אתה שכחת לציין שהאוטובוסים שלנו בימי שישי כל דקה נמצאים במעבר.

<שלומי כהן: אם אתה עולה על כביש 4 זו תמונה מדהימה, ביבנה אתה רואה רק אוטובוסים של אפיקים שיוצאים מאשדוד לכיוון בני ברק.

<שלומי כהן: כך שמבחינת שירות אנחנו משתדלים לתת את הכי טוב שאפשר.

<שלומי כהן: לגבי ההתייחסות של קו 317, שייכנס לרובע ז'.

<שלומי כהן: מצד אחד אנחנו מדברים על חלופות של בני ברק, לכיוון בני ברק, שנוציא מרובע ח', שנוציא מרובע ז', שנוציא מרובע ג', אני איתך, אבל למה אתה צריך את הנוסעים שנוסעים בקו 317, שזה כלל התושבים, להעביר אותם את כל המסלול הזה?

<שלומי כהן: הרי יש בתוך אשדוד קווים פנימיים שאתה יכול לשפוך אותם לקווים, הם לא נוסעים הרבה, רובע ז' זה רובע שצמוד לרובע ג', בשדרות בני ברית עוברים כל האוטובוסים הבין עירוניים, אתה לא יכול לגרור את כלל הציבור, לא רק ציבור חרדי נוסע איתנו, יש לנו 34,000 תושבים שנוסעים איתנו - - -

<משה גרינבוים: בכמה מטר זה מדובר?

<שלומי כהן: קו 8, קו 4, כל קו אחר, כמו שאמא שלי צריכה להגיע לקפלן ואמא שלי קרובה לגיל 90, היא נוסעת עם קו 5 של אגד תעבורה, היא יורדת בתחנה המרכזית ונוסעת לקפלן.

<משה גרינבוים: אבל אתה צריך לתת לי שירות.

<שלומי כהן: אני צריך לתת שירות לכלל התושבים, אני לא יכול לרצות את כולם במקביל.

<משה גרינבוים: על מה מדובר?

<משה גרינבוים: על 200 מטר?

<שלומי כהן: לא, אבל אנחנו מנסים לתת שירות מהיר ויעיל.

<שלומי כהן: כמו שאמרת, אני מסכים איתך, בוא נוציא חלופה מרובע ג', בוא נוציא חלופה, אני ועמיחי כל היום בדיונים לגבי הנושא הזה.

<שלומי כהן: עכשיו להכניס את כל הקווים שנוסעים לקפלן ל - - -

ישראל אייכלר: שלומי, הדבר האחרון שאני רוצה שתעשה זה לקחת ציבור של עשרות אלפי אנשים ולהגיד 'אני לא רוצה שאתם תכבידו על האחרים'.

ישראל אייכלר: פה מדובר בשירות שאתה צריך לתת לכולם בלי שום הבדל.

ישראל אייכלר: אני רואה את הקווים בשכונות אחרות בכל הארץ, הם חצאי ריקים, אני רואה ציבור אחד שמובילים אותו בכל הארץ ממש ככבשים והרבה יותר צפוף, צער בעלי חיים לא מאפשר להוביל עופות כמו שמובילים ציבור חרדי בכל תחנות האוטובוסים בכל הארץ, מהכותל המערבי עד בני ברק ועד בכלל.

ישראל אייכלר: לכן אל תערב לי את הדברים.

<שלומי כהן: ודאי שלא.

ישראל אייכלר: אתה צריך ללמוד מניסיונם של בעלי ניסיון.

ישראל אייכלר: אגד משך שנים רבות למד עם הזמן שיש לו אנשים, אולי מעט מדי, אבל יש לו אנשים בכל שכונה ושכונה והם יודעים בדיוק מתי תהיה צפיפות.

ישראל אייכלר: יש תחושה, ואני אומר לך את זה מתוך הפניות, שלכם כחדשים אולי אין לכם עדיין אנשים בשטח שמעדכנים אתכם לגבי האירועים.

<שלומי כהן: לא, אני הסכמתי.

<שלומי כהן: אני אמרתי שאני בעד, אני בעד להוציא חלופות.

<שלומי כהן: נכון שהבן אדם שנמצא ברובע ג' בחטיבת הנגב לא צריך לחכות לאוטובוס מרובע ח' - - -

ישראל אייכלר: יהיו לכם אנשי קשר במקומות האלה?

<שלומי כהן: יש לנו את ישראל אברמוביץ', שהוא - - -

ישראל אייכלר: זה לא מספיק אדם אחד, מה הוא יכול, לרוץ - - -

<שלומי כהן: לא, הוא מטעם הקהילה, מול הקהילה, הוא יודע את הצרכים, מעביר אותם ואנחנו - - -

ישראל אייכלר: הוא מעביר לכם תכנית כמו שאגד?

<שלומי כהן: ודאי, אנחנו מבקשים את כל התוספות.

<שלומי כהן: אני לא דיברתי על הנושא של הקווים שנוסעים מאשדוד לבני ברק, כי זה הסכמתי איתו.

<שלומי כהן: אני דיברתי איתו על הקווים האחרים לבתי החולים, שהוא רוצה להכניס אותם לתוך השכונות.

<שלומי כהן: 317 שנוסע לביילינסון זה קו שלא היה.

ישראל אייכלר: איפה הוא עובר, בבני ברית?

<שלומי כהן: הוא נוסע בבני ברית, הוא חוצה את כל העיר, הוא מתחיל ומסתובב.

<שלומי כהן: 323 זה קו שנוסע בכל העיר ונותן מענה.

ישראל אייכלר: הוא נוסע לאורך כל בני ברית?

<שלומי כהן: כן.

<קריאה: הוא גם עושה סיבוב בעיר, זה לא מדויק.

<שלומי כהן: הוא עושה סיבוב בעיר.

<קריאה: אם הוא היה נוסע ישר - - -

<שלומי כהן: אבל למה הוא לא נוסע בי"א?

<שלומי כהן: חבר'ה, אני חושב שאת הנושא של - - -

ישראל אייכלר: אני שמעתי.

<קריאה: אני אומר שהוא צודק אבל לא במאה אחוז מכיוון שאפשר לעשות אוטובוס גם באזור הזה, מכיוון שהוא נוסע בשכונות אחרות.

<קריאה: אם הוא היה יוצא מהעיר, מתחנה מרכזית החוצה, בסדר, אבל אם הוא עושה סיבוב בעיר מי קובע את הפריסה של העיר?

<קריאה: מי קבע את המסלול הנוכחי?

ישראל אייכלר: בכביש 10 אתם גם נוסעים?

<שלומי כהן: לא.

ישראל אייכלר: למה שלא יהיה לכם קו בכביש 10 שמחבר את כל השכונות המערביות?

<ארקדי ברובר: זה מסוכן מאוד.

<שלומי כהן: אתה לא יכול להעביר שמה נוסעים.

<ארקדי ברובר: זה מסוכן.

<קריאה: זה כביש בין עירוני, זה לא שייך.

ישראל אייכלר: למה אני שואל?

ישראל אייכלר: כי מרובע ז' עד בני ברית זה רחוק.

ישראל אייכלר: מ-ג', אני גרתי ב-ג', הייתי ממש על בני ברית, לא הייתה לי שום בעיה.

ישראל אייכלר: אגב אז היה אוטובוס רק פעמיים ביום לירושלים והיינו הולכים לבני ברית לנסוע לירושלים.

<שלומי כהן: אשדוד זו עיר שזכתה בעיר בת קיימא והשינויים הולכים ונהיים משמעותיים עבור כלל התושבים.

<שלומי כהן: העיר הולכת להיות עיר תחבורתית, אנחנו הולכים מעבר למה שנכנסנו, עם 40% ממה שהיה קודם.

<שלומי כהן: אנחנו מפעילים תחבורה, אני מסביר לך, בכמויות של 40% עיבוי על הקווים הקיימים שהיו עם אגד.

<שלומי כהן: זה המון קווים, לאשקלון יש תדירויות מאוד גבוהות, לקפלן יש, לפתח תקווה אנחנו מוציאים שירות שלא היה.

<שלומי כהן: יש הרבה מאוד קווים חדשים שאנחנו עושים.

ישראל אייכלר: שלומי, אני מסכם את הדברים שלך בכך שאתם עושים, יחסית לחברה חדשה זה בוודאי טוב מאוד.

ישראל אייכלר: התלונות שאני מקבל, לגבי אפיקים באשדוד, ישבתי גם עם אנשי אשדוד באשדוד - - -

<שלומית אבינח: סליחה שאני נכנסת לדבריך, בפניות הפרטניות היו גם הרבה תלונות על יחס נהגים לציבור החרדי, דווקא בחברה שלכם.

<שלומית אבינח: אני חושבת שגם צריך לציין את זה.

<שלומי כהן: אני מקבל את התלונות, יש מקרים אצלי שהגיעו, הם בודדים ואנחנו מטפלים בזה.

ישראל אייכלר: שוב, אני עושה הרבה צרות לאגד הרבה שנים, אבל אין חכם כבעל ניסיון, יש להם המון ניסיון בזה ויש להם אנשי קשר - - -

<שמואל שוחט: תהיה בקשר, אני מוכן לעזור.

<שלומי כהן: אני רוצה לציין משהו, לגבי הניסיון של אגד.

<שלומי כהן: כולם חברים שלי, אנחנו התחלנו לעבוד ביחד, גם חגי הוא עובד אגד, אנחנו כולנו יוצאי אגד, כך שמבחינת הניסיון והלימוד באמת רכשנו מאגד המון.

<שלומי כהן: זה בית ספר לתחבורה ואנחנו יוצאי אגד כך שאנחנו בקשרים טובים.

ישראל אייכלר: אז כדאי ללמוד מהם.

<שלומי כהן: אנחנו כל הזמן לומדים.

ישראל אייכלר: אפילו שיש לנו טענות, ויש לנו הרבה טענות, יש פה סיפורים על שעתיים וחצי שאנשים חיכו במוצאי חג, אבל יש להם אינטראקציה עם הציבור.

ישראל אייכלר: יש תחושה שאפיקים, גם ב-422, עדיין לא יצרו את האינטראקציה עם הציבור.

ישראל אייכלר: אולי הנהגים שלכם עדיין לא מכירים.

<חגי שוייצר: קודם כל לגבי אפיקים, שהיא חברה חדשה, היא אכן יחסית חברה חדשה, שבע שנים, אבל לפחות האנשים שמנהלים אותה היום הם בעלי ניסיון.

<חגי שוייצר: אני הייתי כ-30 שנה באגד, מתוכם כ-20 מנהל מחלקת התכנון ואלה היו רובם תלמידיי.

<חגי שוייצר: אז אם אני טועה, שיגידו.

<חגי שוייצר: בכל מקרה יש לנו את הניסיון ויש לנו את הידע ואנחנו עושים כל דבר, בפרט בקטע של הציבורי החרדי, אם זה 350, אם זה 422, אנחנו כל הזמן עם היד על הדופק.

<חגי שוייצר: ישראל עושה עבודה טובה, ברגע שהוא מגיע עם הודעה על טיש כזה או אחר, על תגבור כזה או אחר, אנחנו מיד נותנים.

<שלומי כהן: הישיבה בראשון מתקשרים אלינו - - -

ישראל אייכלר: גם 422 זה ישראל?

<חגי שוייצר: לא, 422 יש לנו בחור אחר מבני ברק.

<חגי שוייצר: 422, אני עובד לפחות אישית מול שלמה רוזנשטיין, אנחנו בקשר כמעט יומיומי על כל הנושא של 422.

ישראל אייכלר: כשצריך תגבור בירושלים?

<חגי שוייצר: אנחנו נותנים תגבורים, בפרט משישי ומוצאי שבת.

<חגי שוייצר: רק בשבוע שעבר פתחנו חלופה חדשה מצומת רמות לכיוון בני ברק, כיוון שזיהינו עומסים.

<חגי שוייצר: זה הולך לפעול בימי שישי וזה פועל במוצאי שבת ואנחנו עם היד על הדופק כל הזמן.

<חגי שוייצר: יותר מאשר לשרת את הציבור החרדי אנחנו חרדים לשירות עבור הציבור החרדי ואנחנו נעשה כל מאמץ בשביל ל - - -

ישראל אייכלר: נכון.

ישראל אייכלר: זה בסדר גמור.

<חגי שוייצר: לגבי אשדוד.

<חגי שוייצר: מה שציין קודם שלומי, המכרז שנכנסנו אליו בגדול בשנה שעברה, יש שם בין 30% ל-40% תוספת שירות בכל הקווים פלוס קווים חדשים.

<חגי שוייצר: אנחנו עומדים במטלה, זה מעל 1,750 נסיעות יומיות בתחום התחבורה הציבורית, דבר שלא היה מעולם באשדוד.

<חגי שוייצר: המכרז שאנחנו אמורים להיכנס אליו בדצמבר, סוף שנה זו, העירוני של אשדוד, יש שם מעל 30%-40% תוספת שירות בקווים הקיימים פלוס קווים חדשים - - -

ישראל אייכלר: השאלה אם 40% זה מספיק.

<חגי שוייצר: אנחנו נכנסים מכרזית, אנחנו - - -

ישראל אייכלר: כי אם יש 100% תוספת ואתם נותנים 40% תוספת אז יש לנו 60% מגרעת.

<שלומי כהן: זה לא כך, 40% זה המון.

<חגי שוייצר: 40% זה המון, זה גם בקווים חדשים וגם בעיבוי של קווים קיימים.

<חגי שוייצר: גם עכשיו, הנושא הזה של קו 85, שזה לרכבת עד הלום, במכרז הוא לא היה, במכרז הוא מסיים במרכז כלנית כמו שהיה עד היום.

<חגי שוייצר: זה עכשיו דבר חדש, מבחינתנו זה תוספת משאבים, כי להאריך קו זה תוספת משאבים, אבל אנחנו נעשה כל דבר שיוטל עלינו על ידי משרד התחבורה.

<חגי שוייצר: אין לנו שום בעיה עם זה.

<חגי שוייצר: כל תוספת של כל נסיעה, גם בקווים קיימים, בעירוני ובבין עירוני, אין לנו שום בעיה לבצע את זה.

<חגי שוייצר: אם נונחה לבצע נבצע.

<שלומי כהן: אנחנו ביצוע.

ישראל אייכלר: זה הזמן להגיע למשרד התחבורה.

ישראל אייכלר: עמיחי לוי, אני מאוד שמח שאתה הגעת.

<שלומית אבינח: אגד תעבורה לא דיברו.

ישראל אייכלר: אגד תעבורה, רצית להוסיף עוד משהו?

ישראל אייכלר: חוץ מזה שאתם מתחילים כבר מחר להפעיל את הקו לתחנת ה - - -

<לזר לוי: כמו שציינו, זאת לא הבעיה.

<לזר לוי: דבר שני, אני רק רוצה להתייחס לקו הים.

<לזר לוי: קו הים הוא קו עונתי של בין הזמנים, כל המפעילים בלי יוצא מן הכלל מפעילים את זה בתקופת בין הזמנים בלבד.

<לזר לוי: אין אף מפעיל, כמו שהוא ציין מקודם, שמפעיל תחבורה ציבורית לים היום.

<לזר לוי: אף מפעיל.

ישראל אייכלר: למה שלא יהיה כל הזמן?

<לזר לוי: זו הדרישה.

<לזר לוי: כשתבוא דרישה ממשרד התחבורה להפעיל במשך כל - - -

<משה גרינבוים: יש אשדוד ים.

<לזר לוי: אין אשדוד ים, לא קיים דבר כזה, בשום עיר.

<משה גרינבוים: אין שם תחנה בכלל.

<לזר לוי: אין תחנה, מכשירים שם חוף מיוחד.

<משה גרינבוים: קו 5, קו 14.

<לזר לוי: סליחה, קו 14 היום מעובה אחר הצהריים.

<לזר לוי: משה, קו 4 ו-14 היום מתוגבר אחר הצהריים בנסיעות עד עשר בלילה, יושב פה ממונה ממשרד התחבורה, זה קו שמתוגבר מלפני חודש וחצי, משהו כזה.

<לזר לוי: אז קו 85א' זה קו שנוסע לחוף הדתי עונתי, רק בתקופת בין הזמנים.

<משה גרינבוים: אתה יודע מה שקורה בקו 5 בתקופה הזאת?

ישראל אייכלר: לפני שאני עובר למשרד התחבורה אני רוצה עוד משהו על 450.

<שמואל שוחט: בעידן החדש של משרד התחבורה עם מערכת הכול נתון, המערכת הזאת וכל תפיסת העולם, היא לא מציאותית לגבי הפעלת קווי שירות במגזר החרדי ובעיקר בערבי חגים, ימי שישי או באירועי מסוימים, כי מה קורה?

<שמואל שוחט: אתה כבול למסלול קו, אתה לא יכול להסיט אוטובוסים מהמסלול לחלוטין.

<שמואל שוחט: והיה והאוטובוסים המוזרמים מאשדוד, מבית ספר מירון לכיוון ירושלים, קו 450, בלז לא נוסעים באותו יום שישי או באותו אירוע לירושלים - - -

ישראל אייכלר: היות שאתה בשידור, חי בתקשורת, לא כולם יודעים מה זה בלז, אני יודע.

<שמואל שוחט: חסידות בלז.

ישראל אייכלר: אל תדבר על חסידות בלז, דבר על ציבור נוסעים.

<שמואל שוחט: ציבור נוסעים מסוים באזור מסוים באשדוד לא נוסע לירושלים ומרבית הציבור נוסעים מתחנות אחרות במרכז העיר או באזור ח' באשדוד, ואז מה קורה?

<שמואל שוחט: אתה כבול, אתה לא יכול לקחת את האוטובוס שמוזרם ב-14:30, 14:31 או 14:32 ולהסיט אותו לאותן תחנות.

<שמואל שוחט: מה קורה?

<שמואל שוחט: אותו ציבור שמחכה באזור ח' או ברשב"י צריך להמתין לכל הסיבוב באשדוד עד שהאוטובוס הזה יגיע.

<שמואל שוחט: הם יוצאים בזוגות, הם יוצאים בשלשות, עוברים דרך רחוב חטיבת הנגב שהוא רחוב צר, יחד איתם נוסעים גם קו 454 ו-560 ו-547, מולם עוברים אוטובוסים בקו 350, 349, 351, נוצרים בשעות הקשות צווארי בקבוק, ואז מה קורה?

<שמואל שוחט: האוטובוסים שמיועדים להגיע לציבור שנמצא ברשב"י או באזור ח' לא מגיעים.

ישראל אייכלר: אבל בשביל זה יש לכם מוקדי יציאה מרכזיים, שתוכל לצאת ישר.

<שמואל שוחט: היום כופים עלינו לעשות את כל הסיבוב, את כל המסלול.

<קריאה: באירועים מיוחדים אנחנו מפעילים נקודות מהירות.

<שמואל שוחט: אבל צריך להבין, באירועים מיוחדים, זה אירועים של 70, 80, 90, 100 אוטובוסים מאשדוד לירושלים, אבל בשוטף אתה מפעיל שירות.

ישראל אייכלר: רבותיי, אני חושב שהנקודה שהעלה שוחט היא באמת שאלה למשרד התחבורה, ששאלתי אותה גם בערים אחרות.

ישראל אייכלר: אם יש אוטובוס מלא והוא כבר מלא ואתם יכולים בג'י פי אס לפי הכרטיסים לראות שהוא מלא והוא לא עשה משהו חפיף, למה לא לאפשר לו לצאת החוצה ולשחרר את העיר, אם זה אשדוד, אם זה בני ברק או כל עיר, ולצאת החוצה, עם הנוסעים?

<עמיחי לוי: כל קו אוטובוס פועל לפי רישיון קו, ברגע שאנחנו נתחיל לתת לכל נהג שיקול דעת לגבי המסלול זה אנרכיה.

<עמיחי לוי: אבל יש פתרון, הבעיה נעוצה במערכות של אגד, שלא יודעות לתת שינויים בטווחים שהם קצרים יחסית.

<עמיחי לוי: יש היום לכל מפעיל אפשרות תוך שלושה ימים מראש - - -

<קריאה: הוא מדבר על 14:30, 14:31, הוא לא מדבר על - - -

<עמיחי לוי: אבל אתה יודע אם יש בלז או אין בלז מספיק מראש כי יש לך את האנשים שנמצאים ואפשר לייצר חלופה קצרה.

<עמיחי לוי: אתם יודעים לייצר חלופות קצרות.

<עמיחי לוי: ברגע שיודעים שלושה ימים מראש אפשר להזין את החלופה הזאת.

<עמיחי לוי: הבעיה שאצל אגד המערכות - - - אבל אנחנו נכנסים פה לדיון מאוד מקצועי - - -

ישראל אייכלר: אני פעם ראשונה שומע דבר מדהים, שמשרד התחבורה נותן זמן יותר קצר מאשר אגד?

ישראל אייכלר: זאת אומרת אם הוא אומר לכם שתוך יומיים, אתה אומר?

<עמיחי לוי: עד שלושה ימים.

ישראל אייכלר: אתם צריכים שבוע?

<לזר לוי: אנחנו לא צריכים שבוע, אנחנו צריכים את ה-72 שעות.

<שלומית אבינח: הפרוטוקול לא קולט ואנחנו צריכים את הפרוטוקול, שיהיה מסודר.

<שמואל שוחט: הבעיה היא, מה ששוחט דיבר, למעשה זה לא על משהו שהוא מובנה ומתוכנן מראש.

<שמואל שוחט: אני רואה שיש חתונה באזור מסוים, בחסידות מסוימת, אני יודע לתגבר 72 שעות מראש, אני יודע גם להזרים.

<שמואל שוחט: מה שהוא מדבר זה על קטע של באותו רגע, בשטח, התכנית יודעת להוציא חמישה אוטובוסים ואנחנו רואים שמתוך החמישה אוטובוסים שלושה ריקים, את השלושה האלה אפשר להעביר לשכונה אחרת, אבל זה עניין מיידי, אין לי פה 72 שעות - - - את כל המערכות, הפקח היה אומר לשלושה האלה תיסעו - - - ואז בזמנו השירות היה הרבה יותר טוב לאזרחים.

<שמואל שוחט: אבל מצד שני, אני גם מצדיק את עמיחי שמשרד התחבורה משלם על זה, משרד התחבורה חייב לשלוט וברגע שכל נהג וכל נהג - - -

ישראל אייכלר: יש לו מערכת כרטוס, הוא יכול לראות אם האוטובוס היה מלא.

ישראל אייכלר: אני רוצה להגיד, לא רק לגבי אשדוד, כבר אמרתי את זה הרבה פעמים, כדאי שמשרד התחבורה יגידו כך, יש לנו היום ג'י פי אס עם כל החברות, אנחנו יודעים בדיוק כמה אנשים עלו על האוטובוס, אנחנו יודעים איפה הוא נמצא, לפי התיקופים, ואז אנחנו נבדוק, אם עשית חפיף והשארת מקום ריק וברחת לך, אתה תשלם קנס, אבל אם היית מלא פלוס 10 בעמידה, צא לדרך, תשחרר את העיר.

ישראל אייכלר: זה נכון לכל הערים ולכל החברות.

ישראל אייכלר: אולי נפנה למשרד התחבורה בעניין.

<ישראל אברמוביץ': אני רוצה לעורר עוד איזה נושא.

<ישראל אברמוביץ': אנחנו נתקלים בבעיה, שלמרות שאנחנו מתכננים, בתכנון למשל 1,000 הולכים לנסוע בערב חג מסוים ולפי הצפי והידע שאנחנו אוספים אנחנו שומעים שאנשים ייסעו בשעה 12:00, 1,000 איש עד 15:00 ייצאו.

<ישראל אברמוביץ': ותכננת וארגנת את הלו"ז מול משרד התחבורה והכול, פתאום אתה רואה בשעה 11:30 או בשעה 10:30 מלא אנשים בתחנות, אין לנו גמישות, כי בלו"ז הגשנו את זה שבשעה 12:00 יוצאים ככה אנשים, כל שתי דקות אוטובוס.

<ישראל אברמוביץ': אתה לא יכול להזיז אותו לשעה 10:00.

<עמיחי לוי: זה לא נכון, אני מצטער, יש לכם מחויבות מכרזית לתגבורים.

<עמיחי לוי: נקוה גם כמות התגבורים השנתית שמתוקצבת, יש לכם גם מחויבות חוקית לא להשאיר נוסעים.

<ישראל אברמוביץ': נערכת, 1,000 איש יספיקו, 1,000 איש ייסעו, לא ייסעו יותר מזה, אין לך את ה - - -

ישראל אייכלר: משרד התחבורה ענה לך תשובה חד משמעית, אני לא ידעתי שיש לך אישור לתגבר.

ישראל אייכלר: אתה חייב - - -

<ישראל אברמוביץ': יש לנו, אבל 1,000 איש, לא ייסעו 1,000 איש.

ישראל אייכלר: לא משנה, אבל אם בשעה הבאה היה לך עוד 1,000 איש, תואיל בטובך להביא עוד חמישה אוטובוסים.

<חגי שוייצר: לא על זה הוא מדבר, אני אפרט את זה יותר ברור.

<חגי שוייצר: קיבלנו את האישור ותגברנו והכול נמצא בלוחות הזמנים והכול נמצא ברישוי והכול תקין וחוקי לחלוטין, אבל יש למשל חתונה גדולה וטיש גדול שאליו נערכנו, אבל מה לעשות, ההיערכות הייתה לשעה 12:00 בלילה שכולם יוצאים, אבל הם לא יוצאים ב-12:00 בלילה, הם יוצאים ב-11:00 בלילה ויוצאים ב-1:00 בלילה, מה לעשות?

<חגי שוייצר: אם אני מקדים את האוטובוס אני נקנס על נסיעה מוקדמת, ואז כשהוא לא יהיה בזמן שלו לא יהיה ביצוע אמיתי, מה לעשות?

<חגי שוייצר: זה נכון לרגע הזה ולעכשיו ולעוד שבוע ימים גם כן.

ישראל אייכלר: אני אסכם את השאלה הזאת במילה אחת בלועזית, קומונסנס.

ישראל אייכלר: שכל ישר.

ישראל אייכלר: צריך לדעת להפעיל אותו.

ישראל אייכלר: תשאל את בעלי הניסיון איך הם עשו את זה.

<עמיחי לוי: קודם כל אני אפתח, משרד התחבורה רואה מול עיניו את הנוסעים ולא את משרד התחבורה, זה תפקידנו, זה הצדקת קיומנו, ואני חולק על האדון, ברשותך.

<עמיחי לוי: אנחנו גם נוסעים בתחבורה ציבורית, כשאני מגיע לוועדת תחבורה בעיריית אשדוד אני מגיע באוטובוס.

<עמיחי לוי: הנחת העבודה שלנו זה השירות לנוסעים, לא מחפשים משהו אחר.

<עמיחי לוי: באשדוד יש מספר מהלכים מאוד גדולים בשנים האחרונות ובשנים הבאות, אחד מהם זה הכניסה של אפיקים שהייתה לפני פחות משנה, כמו שנאמר עם תוספת של 40% בשירות בדגש על הקווים שמשרתים את הציבור החרדי.

<עמיחי לוי: התכנון של מספרי הנסיעות הוא לא אקראי, הוא נעשה על בסיס סקרים, ספירות ולא רק מנסים לכסות את הפער החסר, אלא כמובן נותנים את האקסטרה כדי שבעוד חצי שנה ושנה לא ניתקל באותן בעיות שהיו לפני.

<עמיחי לוי: רק לסבר את האוזן, בשבת הראשונה שאפיקים הפעילו את קו 350 התקשר אליי חגי, אומר לי '30% לא מספיק', תוך שבוע נוספו עוד שש-שבע נסיעות במוצאי שבת, עם חלופה קצרה מרחוב עזרא, כמו שביקשו, והיא עובדת היום בהצלחה מרובה והמראות שנראו בעבר בקו 350 שהיה לא לפי רישוי, אלא אגד הזרים אותו כתגבורים, היום הכול מופיע ברישוי.

<עמיחי לוי: גם בעונה שהיא לא עונת חתונות, אני יכול להגיד, התדירות לא יורדת.

<קריאה: ולא בעירוניות, באוטובוסים מפוארים, ארוכים.

<עמיחי לוי: אגד בקו 450 פועלים עם תגבורים בימי שישי.

<עמיחי לוי: אנחנו, כמו שאמר גם הרב טסלר, לא מכירים בעיות.

<עמיחי לוי: דובר פה אולי על אמצע השבוע, שבבוקר יש אולי צורך בתגבור.

<קריאה: רשמתי את זה ,אנחנו נבחן.

<עמיחי לוי: אני רוצה להדגיש, לא נאמר שאין אפשרות לתגבר לבני ברק ולירושלים , נאמר שכבר היקף הנסיעות מאוד נרחב ותוגבר.

<עמיחי לוי: ברגע שיהיה צורך כמובן - - -

ישראל אייכלר: אבל אם אנשים מחכים שעה וחצי לאוטובוס, זה אומר שאין מספיק תגבור.

<עמיחי לוי: שעה וחצי לאוטובוס, אם אני אציג את לוח הזמנים - - -

ישראל אייכלר: זה לא שלא הגיעו אוטובוסים, הגיעו אוטובוסים מלאים והשאירו את הנוסעים בתחנה.

<עמיחי לוי: יכולים להיות מקרים נקודתיים, כמו שנאמר.

ישראל אייכלר: בימי שישי ומוצאי שבתות.

ישראל אייכלר: מאשדוד לירושלים.

ישראל אייכלר: בימי שישי, כותב לי פה נוסע, שנהיה סיוט לנסוע לשבת, לעמוד בין חצי שעה לשעה בתחנות ולראות מפעם לפעם עובר אוטובוס מלא ולא עוצר ואם הוא עוצר הוא מודיע 'רק בעמידה'.

ישראל אייכלר: ביום שישי האחרון עמדו הרבה זמן בתחנה ברובע ז' עד שבשעה ארבע ועשרה הגיע אוטובוס ריק, לקח את הנוסעים לרחוב בעל הנס, בשעה שהשירות מסתיים בשעה שלוש וחצי.

<קריאה: אתה מכיר את זה?

ישראל אייכלר: במוצאי שבת בירושלים לאשדוד, הלו"ז עומד על כל עשר דקות, עומדים בתחנות הראשונות, אפשר לראות שיוצא אוטובוס פעם בחצי שעה, בשעה 23:40 מחכים בתחנה כבר 40 דקות ולא עובר שום אוטובוס, בשעה שבקווים אחרים הכול זורם.

ישראל אייכלר: בקיצור, משהו לא זורם.

<קריאה: בסדר, הנושא ייבדק.

ישראל אייכלר: תבדקו היטב, כי אנחנו רוצים שאתם תהיו מרוצים וגם אנחנו נהיה מרוצים.

ישראל אייכלר: אני תמיד אומר שלהסיע אנשים זו עבודה הכי קשה, הנהג צריך להיות גם פסיכולוג וגם נהג וגם כרטיסן וגם מנהל חשבונות, זה כמעט בלתי אפשרי.

<קריאה: אתה יודע כבוד הרב איזה משכורת לפי הדברים שלך נהג היה צריך להרוויח?

ישראל אייכלר: פעם, כשהייתי ילד אמרו שחבר אגד זה - - -

<קריאה: אם כבר הערת ביניים, אולי כדאי לדאוג יותר לנהג כפרט ולשכר שלו על מנת שיבואו נהגים חדשים לתוך המערכת ולתת שירותים כמו שצריך.

<עמיחי לוי: ברשותכם, יש עוד הרבה נקודות.

<עמיחי לוי: קו 142 בתחנת רכבת באשדוד הוא קו חולף, הוא לא קו שצריך לעמוד שם.

<עמיחי לוי: הבעיה להעמיד אוטובוסים שזה תחנת המוצא שלהם, כמו שנאמר, אם זה ייפתר אנחנו נוכל לתת את זה.

<עמיחי לוי: מרכזי השירות באשדוד לא ייפתחו ב-2017, ארבעה מרכזי שירות נוספים ייכנסו ברגע שאפיקים ייכנסו.

<עמיחי לוי: זו מחויבות מכרזית, ביום ההפעלה בדצמבר.

<קריאה: כבר יש יותר מעמדה אחת.

<קריאה: יפעלו בתחנה המרכזית שתי עמדות, וברובע ז', שיש שם עוד עמדה.

<עמיחי לוי: יפעלו ארבע עמדות חדשות ברחבי העיר, אחת מהן, אם אני לא טועה, ברובע ג'.

<עמיחי לוי: אז הסיפור הזה, אפשר להגיד שייפתר.

<עמיחי לוי: נושא בין הזמנים, הקו לים.

<עמיחי לוי: כמו שנאמר, בכל הערים של הציבור החרדי השירות לים הישיר פועל בתקופת בין הזמנים, שאז יש את הביקוש הכבד והמשמעותי ולא לפני כן.

<עמיחי לוי: זה לא שאין אפשרות להגיע לים באשדוד באמצעות אוטובוס, רק צריך לעשות מעבר בין קווים, יש כרטיס יומי ב-8.5 שקלים.

<קריאה: מה עם כרטיסייה, עמיחי?

<עמיחי לוי: בסדר, אני לא אומר שזה הכי מהיר, אבל גם הביקושים הכבדים הם בין הזמנים.

<עמיחי לוי: לא מכל שכונה יש קו לחוף הים ולפעמים צריך לעשות מעבר.

ישראל אייכלר: אני מציע להקדים את בין הזמנים כי הבנות יצאו לחופש.

<עמיחי לוי: אני אומר זה בכל הארץ, זה לא נוגע רק לאשדוד, זה דורש הטסה מקווים אחרים.

<עמיחי לוי: זה לא נוגע רק לאשדוד.

<קריאה: לפחות ימי שישי.

<עמיחי לוי: ימי שישי אפשר לבחון.

<עמיחי לוי: נבחן, בסדר גמור.

ישראל אייכלר: כן, צריך לעשות בעיקר בימי שישי.

<עמיחי לוי: עלו פה עוד כמה נקודות.

<עמיחי לוי: קו 85 לתחנת הרכבת.

<עמיחי לוי: כמו שנאמר, בשבוע שעבר בוועדה עירונית סוכם שבדצמבר - - -

ישראל אייכלר: אני רוצה בעוד שבועיים.

ישראל אייכלר: בזכות ארקדי.

<ארקדי ברובר: לא, בזכות ארקדי להציב תחנה.

ישראל אייכלר: כן, זה מה שאני רוצה.

ישראל אייכלר: אז אני רוצה בעוד שבועיים.

ישראל אייכלר: זה מאוד חשוב, זה גם יזרים לרכבת, זה גם יועיל לכל מערך התחבורה שלכם.

ישראל אייכלר: המדיניות של שר התחבורה.

<עמיחי לוי: אני רק אזכיר שבשנים האחרונות נפתחו עוד ארבעה קווים לתחנת הרכבת, אחד מהם נפתח בשנה האחרונה, קו 24, שכן עובר, אמנם לא מסלול מלא בשכונות החרדיות, ביצחק הנשיא.

ישראל אייכלר: אז להכפיל את זה פי ארבעה.

ישראל אייכלר: אם יש בבוקר ובערב, תוסיף עוד - - -

<עמיחי לוי: כשאפיקים ייכנסו הקווים לרכבת, שהיום פועלים רק בוקר וערב, יפעלו כל היום, פעמיים בשעה.

<עמיחי לוי: בהחלט מחפשים את שיפור הקישורים לרכבת.

<עמיחי לוי: קו 322, שהוזכר קודם, לא בוטל, פשוט השתנה לו מספר הקו ל-349, ו-322 מופעל היום בסופי שבוע ישירות לרמת החייל, לא דרך בני ברק, כדי לעקוף את הפקקים של בני ברק.

<משה אירום: - - - יש דרישה איומה לתגבור, אני מדבר עם אברמוביץ' על זה שנה, הקו חייב להיות מתוגבר בחיי היום יום.

<עמיחי לוי: באמצע השבוע יש שמונה או תשע נסיעות ביום.

<עמיחי לוי: הביקוש לרמת החייל - - -

<משה אירום: אתה יודע מה קורה ברחוב עזרא, לא רמת החייל - - -

<שלומית אבינח: לא פותחים את הדיון עכשיו.

<עמיחי לוי: אתה אומר חלופה קצרה בבני ברק?

<עמיחי לוי: בסדר, אנחנו נבחן את זה .

<קריאה: מה שקורה, אנחנו שינינו את המסלול דרך כהנמן, אז זה הרבה יותר טוב לציבור.

<עמיחי לוי: בסדר, יכול להיות, אנחנו נבחן.

<עמיחי לוי: בלי רמת ה חייל, זה לא רלוונטי.

<עמיחי לוי: בנוגע למסלול קו 350 בתוך אשדוד.

<עמיחי לוי: כמו נאמר, אנחנו מקדמים שביום שישי תהיה חלופה קצרה יותר שתיתן את רובעים ח' ו-ו' ישיר לבני ברק, ו-ג' ו-ז' בנפרד, בשעות שיש כמות גדולה מאוד של נוסעים לפני כניסת שבת.

<קריאה: גם באמצע השבוע בימי החתונות.

<עמיחי לוי: בנוגע באופן כללי למסלולים.

<עמיחי לוי: לפני שנה נעשה מהלך משותף עם אגד ואפיקים, התקצרו מסלולי הקווים בתוך השכונות החרדיות שהיו מאוד מפותלים.

<עמיחי לוי: תמיד יש את המתח בין זה שרוצים לקרב את הקו כמה שיותר לבית לבין זה שהוא לא יכול להיות מפותל מדי כי הוא משרת את כלל הציבור, אז אנחנו נעים כל הזמן על המתח הזה.

<עמיחי לוי: זה גם נוגע למה ששלומי אמר על הקו לבית חולים ביילינסון, קו 317, אי אפשר להכניס אותו לכל שכונה ושכונה, הוא נוסע על שדרות ירושלים ובני ברית ויש שימוש בקו עירוני.

<עמיחי לוי: אני מזכיר שאשדוד נכנסה לרפורמת התעריפים, היא שייכת למטרופולין תל אביב, אתה יכול בכרטיס יומי אחד לעלות על אוטובוס מהבית באשדוד, לנסוע לבני ברית, להמשיך לבני ברק - - -

ישראל אייכלר: רק שנייה, אתה אמרת יצחק הנשיא פלמ"ח?

<קריאה: יצחק הנשיא פלמ"ח זה סיבוב קטן שאתה לא מפסיד - - -

<עמיחי לוי: גם כניסה לרובע י"א זה סיבוב קטן וגם כניסה לרובע - - -

<קריאה: לא, י"א הוא צריך לעשות שינוי מסלול, פה הוא עובר.

<עמיחי לוי: אבל הוא יכול גם להיכנס לרובע - - -

ישראל אייכלר: תשלח לי מכתב בנושא הזה, אני אנסה לפנות אליהם שיבדקו את זה.

<עמיחי לוי: מבחינת התעריפים, היום נסיעה עירונית, ברגע שאתה קונה כרטיס הלוך ושוב, היא לא עולה לך כסף כי היא כלולה כבר בכרטיס היומי.

<עמיחי לוי: אני חושב שאם ניכנס פה עכשיו לדיון על כל מסלול של כל קו וקו זו לא המטרה.

ישראל אייכלר: אם יש לך עוד בשורות חשובות מאוד, בסדר.

<עמיחי לוי: עיר בת קיימא.

<עמיחי לוי: אשדוד תוקצבה ב-250 מיליון שקל להקים את עיר תחבורה ציבורית, פרויקט מאוד מאוד גדול, שיסתיים ב-2018, העירייה כבר בשלבי זכייה של קבלן.

<עמיחי לוי: נשמח להרחיב על זה בהזדמנות אחרת, פרויקט מאוד מאוד מעניין.

ישראל אייכלר: אני מצטער שזה מאוחר.

<עמיחי לוי: יש כמה סעיפים שלא הספקתי.

ישראל אייכלר: דברים נוספים, אם אתה יכול לשלוח לנו במכתב.

<עמיחי לוי: אנחנו העברנו התייחסות לכלל - - -

ישראל אייכלר: אבל הוספת הרבה דברים טובים שלא כתבת.

ישראל אייכלר: אני רוצה להודות לכולכם שהייתם פה.

ישראל אייכלר: אני רוצה לסכם את הדיון.

ישראל אייכלר: אנחנו מבקשים שבוועדת ההיגוי בעירייה יישב נציג הציבור החרדי בתכנון לגבי מה שאמרת עכשיו, ה-VRT.

ישראל אייכלר: אנחנו רוצים שמשרד התחבורה יאפשר בנוסף לקו 14 גם אוטובוס שייסע לחוף הים הנפרד.

ישראל אייכלר: קו 350 של חברת אפיקים, עדיין יש בעיה של אוטובוסים מלאים שלא עוצרים בתחנות, אנחנו רוצים שהתגבור יהיה באופן שאנשים לא יחכו בתחנות.

ישראל אייכלר: יש בקשה לשינוי מסלול לקווים לבתי חולים, אנחנו נדבר על זה בנפרד, בפנייה שלנו למשרד התחבורה.

ישראל אייכלר: מענה לתחנת הרכבת מהשכונות החרדיות.

ישראל אייכלר: רשמנו את הודעת העירייה שמבחינתה תוך שבועיים יכול להיות מפונה מקום חניה לאוטובוס כדי שכבר עכשיו חברת אגד תעבורה תוכל להיכנס לכניסה לרכבת ולא לחכות עד דצמבר, כשאפיקים תיכנס.

ישראל אייכלר: אנחנו מבקשים מחברת אפיקים לתגבר את אנשי הקשר בקרב הציבורים שהיא משרתת אותם בשכונות, רובע ז', ח' ו-ג'.

ישראל אייכלר: קו 24, שתהיה תכיפות נסיעות גם בצהריים.

ישראל אייכלר: אני רוצה בכללי לבקש שמשרד התחבורה יבדוק אפשרות בכל הערים לאפשר יציאת אוטובוסים מלאים, בתנאי שאתם יודעים שהאוטובוס מלא, כדי שהוא לא יזדחל בכל הרחובות סתם, בלי להעלות נוסעים.

ישראל אייכלר: העניין של בין הזמנים, צריך להרחיב אותו מאז שהבנות יוצאות לחופש עד שהן חוזרות לבתי הספר.

ישראל אייכלר: אני חושב שנגענו בכמה נקודות, אני לא חושב שפתרנו את כל הבעיות, אבל עצם העובדה שבאתם וישבתם פה, אני רוצה להודות לכם, ואנחנו עוד נהיה בקשר מכתבים כל הזמן וגם טלפונים.

ישראל אייכלר: תודה רבה.